Kelmendi pušten, pa ponovo uhapšen! | | Visokoin.com\nKelmendi pušten, pa ponovo uhapšen!\nMisije Evropske unije za vladavinu prava na Kosovu (Eulex) saopćila je da je uhapsila večeras Nasera Kelmendija, koji je prethodno pušten iz 48 satnog zadržavanja, nakon što ga je uhapsila Policija Kosova u nedelju, 5. maja oko 20.30 sati.\n“Kelmendi je uhapšen u utorak navečer na osnovu naloga koji je izdao Eulexov tužilac iz Kancelarije Specijalnog tužilaštva Kosova (STK)”, navedeno je u saopćenju Eulexa.\nAkcija hapšenja je izvedena u koordinaciji domaćih i Eulexovih tužilaca.\nOsumnjičeni je pod istragom i za krivična djela organizovanog kriminala, dodaje se u saopćenju.\nOvim „ hapšenjem“ je osigurano da predmet Kelmendija direktno preuzme međunarodni-Eulexov tužilac koji će sprovesti postupak izručenja pred kosovskim sudovima, u kojima će sigurno biti Eulexove i kosovske sudije, javlja Tanjug.\nNa ovaj način je osigurana mogućnost direktnog uključivanja sudija i tužilaca Eulexa u ovaj postupak.\nUstavom Kosova je regulirano da se državljanin Kosova ne može izručiti drugoj državi zbog krivičnih djela izvršenih u toj državi.\nIako Kosovo, prema mišljenju pravnih stručnjaka, ima sva neophodna pravna akta koja reguliraju pitanje ekstradicije, zbog nepriznavanja Kosova od Bosne i Hercegovine i činjenice da ne postoji sporazuma o pravnoj saradnji BIH i Kosova očekuje se da u ovom slučaju bude primijenjena Evropska konvencija o ekstradiciji.\nPosljednju riječ o izručenju ili neizručenju Kelmendija poslije okončanja sudskih postupaka treba da da kosovski ministar pravde.\nMinistarstvo pravde BiH uputilo je ranije večeras molbu Eulexu za izručenje Nasera Kelmendija pravosuđu BiH i poseban dopis da se molba sa potrebnom dokumentacijom dostavi nadležnom organu ili nadležnom tijelu za pravosuđe na Kosovu.\nMinistar pravde BiH Bariša Čolak očekuje da će molba sa pratećom dokumentacijom do večernjih sati biti dostavljena nadležnom organu na Kosovu, jer su sve predradnje koje su bile neophodne u tom pravcu već završene.\n“S obzirom da su službeni jezici na Kosovu srpski i albanski, nije bilo potrebe za daljim prevođenjem prijedloga i molbe za izručenje, dok je popratni akt koji ide Eulexu upućen na engleskom jeziku”, rekao je Čolak, prenose federalni mediji.\nRanije tokom dana Tužilaštvo BiH uputilo je prema Interpolu dokumentaciju i informacije vezane za predmet koji se protiv Nasera Kelmendija vodi u toj instituciji, saopćeno je iz Tužilaštva.\nTužilaštvo je djelovalo nakon što je u ponedjeljak na Kosovu uhapšen Kelmendi, odbjegli narko-bos koji se u BiH tereti za ubistvo i trgovinu drogom.\n“Nakon što je Tužilaštvo BiH danas od Ureda Interpola u BiH zaprimilo informaciju o lišenju slobode Nasera Kelmendija na području Kosova, tužilac Posebnog odjela za organizirani kriminal, privredni kriminal, korupciju i terorizam Tužilaštva BiH, uputio je prema Interpolu dokumentaciju i informacije vezane za predmet koji se protiv ovog osumnjičenog vodi u Tužilaštvu BiH”, navodi se u saopćenju Tužilaštva.\nZahtjev Ministarstvu pravde\n“Zbog hitnosti djelovanja i mjere pritvora određene na Kosovu, ova informacija će biti dostavljena nadležnim pravosudnim i policijskim organima na području Kosova”, dodaje se u saopćenju.\nTužilaštvo BiH će kasnije u utorak, također prema Ministarstvu pravde Bosne i Hercegovine, u skladu sa procedurom, uputiti zahtjev za izručenje Kelmendija pravosuđu Bosne i Hercegovine.\n“Tužilaštvo BiH je u stalnom kontaktu sa svim institucijama u BiH uključenim u ovaj proces, kako bi se preduzele potrebne aktivnosti za izručenje Nasera Kelmendija i njegovo procesuiranje u Bosni i Hercegovini”, navode iz Tužilaštva.\nU saopćenju se dodaje da Tužilaštvo BiH nastavlja rad na predmetu Kelmendi u pravcu podizanja optužnice protiv više osoba.\nU Ministarstvu pravde Kosova su u ponedjeljak kazali da je ekstradicija Nasera Kelmendija BiH moguća, iako će ona biti komplicirana, obzirom da BiH nije priznala Kosovo.\nSavjetnik ministara Driton Lajqi je izjavio je ranije tokom dana da Eulex ima direktne kontakte sa vlastima u BiH.\n“Vlasti Eulexa imaju mogućnost za ekstradiciju jer je to misija EU-a, i mislim da se trebaju pronaći legalne osnove kako bi došlo do ekstradicije … Mi smo tu da poštujemo međunarodne konvencije i doprinesemo borbi protiv organizovanog kriminala i bilo kakve negativne pojave u regionu”, izjavio je Lajqi.\nNa osnovu zahtjeva Tužilaštva Bosne i Hercegovine, Sud BiH je u septembru prošle godine raspisao međunarodnu potjernicu za Kelmendijem i više osumnjičenih lica u okviru akcije “Lutka”.\nKelmendi je u okviru akcije “Lutka” osumnjičen za ubistvo Ramiza Delalića Ćele, trgovinu drogom i druga krivična djela. U toj akciji je uhapšeno 18 osoba.\nTužilaštvo BiH i Državna agencija za istrage i zaštitu (SIPA) pokrenuli su ovu akciju 2012. godine, s ciljem razbijanja kriminalnih grupa osumnjičenih za najteža krivična djela organiziranog kriminala u BiH.\nNaser Kelmendi označen je kao vođa jedne od najjačih kriminalnih grupa na Balkanu, a u junu prošle godine je stavljen na crnu listu Sjedinjenih Američkih Država.\nBosna i HercegovinaHamza AlićNaser Keljemendi


Poskupljuju cigarete: Od 1. februara nove cene!\n16:53 >> 10:13\nRazlog za korekciju cene je uvećanje specifične akcize\nVlada Srbije im je na poslednjoj sednici odobrila nove cene, pa će pušači koji uživaju u proizvodima ove fabrike duvana za svoje zadovoljstvo morati da izdvoje od 270 do čak 550 dinara, piše Blic.\nTako se nastavlja praksa da s korekcijom akciza i proizvođači koriguju svoje cene. Ono što je takođe izvesno, to je da će sa ovom korekcijom država proizvođačima, po ovom osnovu, po pakli uzimati 76,75 dinara, umesto dosadašnjih 74,5 dinara. Uz ovu specifičnu akcizu, na cenu cigareta zaračunava se i proporcionalna od 33 odsto, a na sve to dodaje se i PDV.\nDrugim rečima, sa uvećanjem ovog nameta rastu i drugi, koje proizvođači moraju da izdvoje za državu, pa se zato cene koriguju znatno više od utvrđenog uvećanja po osnovu specifične akcize. Izvor “Blica” iz Vlade kaže da se ovih dana očekuju zahtevi i drugih proizvođača.\n– Procedura nalaže da se za uvećanje cena traži odobrenje Vlade. Reč je o uvećanju specifične akcize za dinar i po, ali pošto se sa ovim nametom uvećavaja i iznos po osnovu proporcionalne akcize i PDV, proizvođači uvećavaju cenu za 10 dinara. Takav trend je definisan akciznim kalendarom, koji važi sve do kraja 2025. godine – ističe sagovornik Blica.\nTržište rada u 2020: Najtraženiji prodavci i kuriri, a najteže je naći dobrog IT stručnjaka\nKako dodaje, Srbija do tada mora da dostigne standarde EU, koji propisuju da je visina minimalne akcize 90 evra na 1.000 cigareta, a u Srbiji je to sada nešto više od 70 evra i ona spada među države gde su cigarete najjeftinije.\ncene cigarete poskupljenje\nSvaki dan sve skuplja: Cena nafte preskočila 80 dolara po barelu\nNe muljaju trgovci samo nas: U Austriji za olovke i bojice cene različite čak 200 odsto


fk partizan najnovije aleksandar stanojevic lose vesti danilo pantic povredjen\nLoše vesti iz Humske!\nJedan od najboljih fudbalera crno-belih i povratnik u tabor Partizana, Danilo Pantić, moraće na pauzu do kraja septembra zbog povrede.\nPantić je osetio bol u primicaču na zagrevanju pred revanš sa Sočijem u trećem kolu Lige konferencija, ali su naknadni lekarski nalazi pokazali su da se radi o ozbiljnijoj povredi.\n- Čeka ga mesec i po dana pauze, a 30 bez ikakvih aktivnosti. Neću ga imati ni za večiti derbi - rekao je Stanojević za Sportski žurnal.\nTo znači da će Pantić propustiti derbi u Humskoj 18. septembra, samim tim i oba susreta sa Santa Klarom u borbi za Ligu konferencije, mogući prvi meč u grupnoj fazi tog takmičenja.\nTakođe, neće ga biti ni u domaćem prvenstvu u duelima sa Kolubarom, niškim i kragujevačkim Radničkim, Mladosti iz Lučana i subotičkim Spartakom.\nPantića je protiv Sočija u startnoj postavi menjao Holender, a crno-beli su posle penala prošli dalje.


Ako podstičete dečake i devojčice da trče, skaču, ciče, preskaču i jure jedni za drugima ili za loptom, znatno ćete poboljšati njihovu sposobnost da razmišljaju, pokazuju rezultati do sada najambicioznije studije o fizičkoj aktivnosti i kognitivnom učinku kod dece.\nI ova studija ističe važnost fizičke aktivnosti za zdravlje i razvoj mozga kod dece, naročito u pogledu određenih veština razmišljanja koje najviše utiču na školski uspeh.\nAli ove studije su bile kratkoročne ili međusobno povezane, što znači da nije moglo da se zaključi da li je kondicija zaista uticala na mozak kod dece ili jednostavno ona deca sa razvijenim mozgom vole da vežbaju.\nS monitorima rada srca i pedometrima radi praćenja aktivnosti, deca su upućena u vežbe koje i inače spadaju u dečje igre. Aktivnosti, koje su se često smenjaivle, sastojale su se od igara kao što je šuga, kao i instrukcija za veštine tehnike, poput driblanja fudbalske lopte. Program vežbanja je sastavljen tako da poboljša i fizičku izdržljivost i osnovne motoričke veštine, kaže dr Hilman.\nDuži časovi fizičkog vaspitanja u školi bi takođe mogli da garantuju da se deca dovoljno bave fizičkom aktivnošću radi zdravlja mozga, naravno. Međutim, školske vlasti širom zemlje skraćuju ili ukidaju fizičko vaspitanje iz finansijskih i drugih razloga, što najverovatnije predstavlja “kratkovidu” politiku, kaže dr Hilman. Ako želite da deca dobro čitaju i rade matematiku, obezbedite im i da se kreću, piše Njujork tajms.\nfizicko vaspitanje kongitivne sposobnostikretanje


Najjeftiniji tablet na svetu Aakash sa cenom od samo 41$ – Personal magazin\nZa samo dve nedelje od početka prodaje najjeftinijeg tablet računara na svetu u Indiji, tablet Aakash po ceni od oko 45 dolara naručilo čak 1,4 miliona kupaca. Internet porudžbine počele…\nZa samo dve nedelje od početka prodaje najjeftinijeg tablet računara na svetu u Indiji, tablet Aakash po ceni od oko 45 dolara naručilo čak 1,4 miliona kupaca.\nInternet porudžbine počele su se primati 14. decembra, a zbog ovakve navale očekuje se da će mu cena još pasti na 35 dolara. Indijska vlada je za proizvodnju Aakasha angažovala britansku kompaniju Datawind koja je iznenađena potražnjom za ovim jeftinim tabletom.\nIndijska vlada je imala nameru da proizvede jeftini tablet račuanr koji će im pomoći u informatičkom opismenjavanju što većeg broja svojih učenika i studenata koji su im u budućnosti potrebni za razvoj države. Poređena radu, u Indiji Appleov iPad minimalno košta 600 dolara što je više od 10 puta skuplje od Aakasha.\nNovi Aakash 2, koji je brži i sa novim Androidom, biće prodat samo vladi Indije u količini od 100.000 jedinica po ceni od $41 a stidentima će se prodavati po neverovatnih $20. Komercijalan verzija koja se prodaje online iznosti 81 doalr.\nNajjeftiniji tablet na svetu Aakash sa cenom od samo 41$ was last modified: December 31st, 2012 by Redakcija


advokat : Južne vesti\n15:18, 30. 1. 2019.\nDa imenom i prezimenom podrže građanske proteste koji se već dva meseca održavaju širom Srbije, nakon univerzitetskih profesora, rešili su i advokati. Na spisku koji se stalno dopunjuje, trenutno je preko 250 advokata, a tek nešto više od 15 njih je sa juga.\nAdvokat napadnut u svojoj kancelariji u Nišu\n15:12, 25. 7. 2018.\nNakon što je muškarac prijavio da je napadnut u svojoj advokatskoj kancelariji u Nišu, kažu u policiji, napadači su pronađeni, a čitav slučaj je prosleđen Tužilaštvu.\nNastavnik matematike se ne vraća u "Ćele Kulu" pre okončanja postupka\n16:32, 23. 9. 2016.\nViši sud u Nišu poništio je odluku o privremenom vraćanju nastavnika matematike Ljubiše Dinića u školu “Ćele Kula” do okončanja sudskog postupka. Dinićeva advokatica tvrdi da je sud odlučio po žalbi koja nije dozvoljena po Zakonu o parničnom postupku.\nTribina advokata koji je "iz senke" branio Miloševića\n09:15, 24. 2. 2016.\nIskustva jednog od branilaca Slobodana Miloševića u Hagu advokata Zdenka Tomanovića studenti Pravnog fakulteta u Nišu i ostali zainteresovani mogu čuti u amfiteatru tog fakulteta 26. februara u 13 sati.\nStudenti u Evropi lako do sponzora, kod nas problemi\n16:16, 23. 2. 2016.\nDok niški studenti prava moraju da se svake godine dovijaju za novac kako bi putovali u Evropu na “Moot Court” takmičenja u simulaciji suđenja, njihovim kolegama iz skandinavskih zemalja troškove pokrivaju velike advokatske kancelarije, koje ih i treniraju.


Da Vlada ne bude tihi saučesnik nasilja - Dnevni list Danas\nPočetna » Politika » Da Vlada ne bude tihi saučesnik nasilja\nDa Vlada ne bude tihi saučesnik nasilja\nSombor, Novi Sad – Predsednik opštine Sombor dr Jovan Slavković juče je najoštrije osudio podmetanje požara u objektu adventističke verske zajednice u Staparu, dodajući da se „ovakvim činom neodgovornih pojedinaca narušava tradicionalna tolerancija među pripadnicima svih verskih zajednica i opština Sombor se tome najodlučnije i najsnažnije suprotstavlja“.\n0Piše: Đ. Kukić i R. 10. januara 2007. 00.00\nSombor, Novi Sad – Predsednik opštine Sombor dr Jovan Slavković juče je najoštrije osudio podmetanje požara u objektu adventističke verske zajednice u Staparu, dodajući da se „ovakvim činom neodgovornih pojedinaca narušava tradicionalna tolerancija među pripadnicima svih verskih zajednica i opština Sombor se tome najodlučnije i najsnažnije suprotstavlja“. Predsednik opštine izrazio je uverenje da će počinioci ovog vandalizma brzo biti otkriveni i zakonski sankcionisani zbog izazivanja verske ili rasne mržnje.\nIrina Burka Parčetić, građanski branilac-ombudsman, ocenila je da je reč o krivičnom delu napada na ljudske i verske slobode garantovane Ustavom, a Izvršni odbor Lige socijaldemokrata Vojvodine u Somboru podmetanje požara je ocenio kao „bezumni pagansko-varvarski čin nevernika, ili verskih fanatika“, apelujući na državne organe da se počinioci što pre pronađu i kazne.\nOskrnavljena mala kapela na Paliću\nSubotica – U noći između 8. i 9. januara oskrnavljena je kapelica katoličke crkve Marija kraljica svijeta na Paliću, saopštila je subotička policija. Kako je subotička policija saopštila, odmah po dobijanju prijave o skrnavljenju verskog objekta preduzete su sve potrebne mere i kao izvršioci ovog krivičnog dela identifikovani maloletni J. B.(14) s Palića i D.S. (14) iz Subotice. Oni su, kako je J. B. priznao, tokom noći ušli u kapelicu koja se ne zaključava i u unutrašnjosti objekta izvršili veliku nuždu, a zatim su izmet ubacili u posudu sa svetom vodicom i razmazivali ga po zidovima unutrašnjosti objekta. Posle toga pokupili su sitan novac i napustili kapelu. Policija traga za D.\nO događaju je obavešteno okružno javno tužilaštvo, a maloletnik je saslušan u prisustvu advokata, predstavnika Centra za socijalni rad i prevodioca. Protiv oba maloletnika policija će podneti krivičnu prijavu zbog postojanja osnovane sumnje da su izvršili krivično delo izazivanje nacionalne, rasne i verske mržnje i netrpeljivosti.\nJožef Kasa, lider SVM, u obraćanju medijima povodom ovog događaja podsetio je da nije prvi put da se ovakvi slučajevi događaju u vreme božićnih praznika i da mnogi počinioci takvih incidenata nisu otkriveni, što u multietničkim sredinama može da bude veoma opasno. On je optužio policiju da „joj nije u interesu da otkriva počinioce ovakvih nedela“ i da mnogi incidenti, odnosno njihovi počinioci, nisu otkriveni.\nVarvarski čin osuđuju meštani Stapara, a Marinko Radin, predsednik Saveta Mesne zajednice, kaže da nema dileme da li je požar podmetnut, jer su počiniocu 8. januara oko pet sati ušli kroz prozor iz dvorišnog dela crkve, a ostala im je kanta u kojoj je bilo gorivo. To potvrđuje i Matija Salonski, starešina Hrišćansko-adventističke crkve u Staparu, koju posećuju i vernici iz Doroslova, Bačkog Brestovca i okolnih mesta, dodajući da je na ovaj hram pre tri godine bačen molotovljev koktel.\nVojvođanski ombudsman Petar Teofilović ocenio je juče da je napad na crkvu Hrišćanske adventističke crkve u Staparu, u opštini Sombor, „najgrublja povreda prava na slobodu veroispovesti“.\nInicijativa nevladinih organizacija Vojvodine zahteva da Vlada Srbije „prestane da bude tihi saučesnik nasilja nad malim verskih zajednicama“, traži brzu i odlučnu reakciju nadležnih državnih organa, kao i hitno otkrivanje počinilaca ovih nedela. Od medija se očekuje da obustave hajku koju vode protiv takozvanih netradicionalnih religijskih organizacija koje rade u skladu sa zakonima ove zemlje.\n„Zahtevamo i od stranaka koje se nalaze u predizbornoj kampanji da se jasno i nedvosmisleno odrede prema ovim incidentima, jer je indikativno da se ovakvi događaji učestalo dešavaju upravo u periodima predizbornih kampanja“, navodi se u saopštenju. Inicijativu NVO iz Vojvodine čine Nezavisno društvo novinara Vojvodine, Centar za regionalizam, Centar za razvoj civilnog društva, Helsinški odbor za ljudska prava, Građanski fond „Panonija“ i NVO „Otvoreni licej“.\nPolicija je juče saopštila da je materijalna šteta od požara 40 hiljada dinara i da se intenzivno radi na otkrivanju počinilaca.


Građanska Vojvodina: Krivično sankcionisati paljenje zastave Vojvodine | Autonomija\nGrađanska Vojvodina: Krivično sankcionisati paljenje zastave Vojvodine\nPaljenjem zastave Vojvodina se isključuje iz Srbije\nKoalicija nevladinih organizacija „Građanska Vojvodina“ ocenila je danas da ekstremisti koji su spalili zastavu Vojvodine treba da odgovaraju po Krivičnom zakoniku za uništenje državnog simbola, a ne samo za uništenje tuđe stvari.\nU zajedničkom saopštenju vojvođanskih NVO se navodi da je paljenje zastave uništenje državnog simbola, te da je neophodno promeniti Krivični zakonik i zaštititi obeležja Vojvodine, kao i obeležja lokalnih samouprava, a ne samo obeležja Srbije i stranih država.\n“Ovako, ekstremisti se samo podstiču da, pod patronatom svojih političkih donatora, skoro redovno uništavaju obeležja Vojvodine, sa mogućnošću malih ili nikakvih sankcija”, kaže se u saopštenju.\nDodaje se da se uništavanjem obeležja Pokrajine simbolički i politički negira činjenica da je Vojvodina deo Srbije, a uništavanjem njenih obeležja ona se isključuje iz države.\n„Građanska Vojvodina“ smatra i da je podrška huliganima koja dolazi od visokih funkcionera pojedinih političkih stranaka skandalozna, i da se u predizborno doba incidenti ove vrste u Vojvodini dešavaju većim intenzitetom.\n“Nacionalističke stranke očigledno još jednom u destabilizaciji Vojvodine, ponižavanju njenih građana, kao i u podsticanju međuetničkih incidenata, vide priliku da osvoje političke poene i podršku svojim propalim politikama”, kaže se u saopštenju.\n“Građanska Vojvodina” je apelovala na organe bezbednosti da u predizbornom periodu moraju da budu aktivniji, i da “ne reaguju kao vatrogasci na pojedinačne incidente”, već da sistematskom akcijom otkriju organizatore i nalogodavce ovakvih dela.\n“Građansku Vojvodinu” čine Centar za razvoj civilnog društva, Nezavisno društvo novinara Vojvodine, Centar za regionalizam, Građanska akcija Pančevo, udruženje građana Panonija, Otvoreni licej, Zelena mreža Vojvodine i Helsinški odbor za ljudska prava u Srbiji.\nPrekršajna prijava za paljenje zastave?!\nNovosadska policija privela je prekršajnom sudiji Stefana P. (21), koji je osumnjičen da je zapalio zastavu Vojvodine. On je za paljenje vojvođanske zastave već bio osumnjičen u septembru prošle godine.\nPolicija je identifikovala i Srđana B. (32) iz Novog Sada, koji je osumnjičen da je pisao grafite na stambenoj zgradi ispred koje je zapaljena zastava.\nTužilaštvo je ocenilo da je Srđan B. počinio krivično delo uništenje i oštećenje tuđe stvari.\nLSV: Pretnja smrću devojci koja je prekrečila Mladićev grafit\nJednoj aktivistkinji Omladine Lige socijaldemokrata Vojvodine (LSV), koja je učestvovala u akciji prekrečavanja grafita mržnje, elektronskom poštom upućene su pretnje smrću, saopštila je danas LSV\n„Na mejl adresu omladine LSV toj mladoj devojci je stigla poruka bizarnog sadržaja u kojoj joj je i direktno poručeno da će biti zaklana”, navodi se u saopštenju za javnost.\nLSV je od policije zatražila da pronađe osobu koja je uputila ove pretnje.\n(Pod) razno (1.988) Arhiva (23) Autori (8) Stvarni ljudi (15) Autonomija (18.215) Antidiskriminacija (69) Autori (2.567) Aleksandar Kocić (48) Aleksandra Bosnić (11) Ana Lalić (12) Andrej Nikolaidis (4) Boris Varga (2) Branislava Opranović (35) Dalibor Stupar (19) Dinko Gruhonjić (84) Dragan Bursać (6) Dragan Markovina (2) Dragana Rakić (20) Đerđ Konrad (49) Igor Besermenji (205) Jan Briza (11) Larisa Inić (34) Laslo Vegel (428) Milivoj Bešlin (7) Miloš Vasić (82) Mirko Đorđević (146) Natalija Jakovljević (12) Nedim Sejdinović (41) Nora Hicko (6) Pavel Domonji (43) Pavle Radić (346) Tamara Kaliterna (85) Teofil Pančić (88) Tihomir Novak (111) Vojin Ivkov (5) Zlatko Jelisavac (428) Civili (138) Kultura (1.363) Marginalci (1.616) Ogledalo (5.124) Stav (2.085) Utočište: Nacionalizam (1.395) Živeti zajedno (22) Beta (8) Blogeraj (25) English (24) Documents (1) Interview (6) News (7) Views (10) Intervju (1.167) Izbori (241) Izdvajamo (4.247) Jugoslavija (2.730) Karikatura nedelje (240) Mladi i mediji (13) Planeta (2.680) Podsetnik (31) Šta s’ to rek’o! (432) Vesti (6.896) Vesti čitalaca (6) Video (11) Vojvodina (17.601) Aktuelno (9.797) Decentralizacija (209) Dijalozi (15) Dokumenti (74) Ekonomija (809) Evropa u Vojvodini (44) Lokalne samouprave (973) Pogledi (734) Seminari (13) Tribine (30)


POLICIJA KOSOVA OBJAVILA FOTOGRAFIJE OSUMNJIČENIH ZA UBISTVO OLIVERA IVANOVIĆA | Hayat.ba\nPolicija Kosova je saopštila da traga za dvojicom osumnjičenih za slučaj ubistva Olivera Ivanovića, koji istražuje Direkcija za istragu teških zločina u saradnji sa Specijalnim tužilaštvom Republike Kosovo (SPRK), prenosi Anadolu Agency.\nPriština, Kosovo - 21. novembar 2019: Policija Kosova je saopštila da traga za dvojicom osumnjičenih za slučaj ubistva Olivera Ivanovića, koji istražuje Direkcija za istragu teških zločina u saradnji sa Specijalnim tužilaštvom Republike Kosovo (SPRK). Iz Policije Kosova medijima su uz odobrenje Specijalnog tužilaštva, dostavljene fotografije dvojice osumnjičenih za slučaj ubistva srpskog političara Olivera Ivanovića od 16. januara 2018. u Severnoj Mitrovici. “Policija Kosova zahteva od građana Republike Kosovo da svako ko ima informacije o osumnjičenima na priloženim fotografijama, obavesti Policiju Kosova putem poverljivog broja telefona 080019999, elektronske pošte info@kosovopolice.com ili da se jave u najbližu policijsku stanicu”, piše u saopštenju. ( Policija Kosova - Anadolu Agency )\nPolicija Kosova zahteva od građana Republike Kosovo da svako ko ima informacije o osumnjičenima na priloženih fotografija, obavesti Policiju Kosova putem poverljivog broja telefona 080019999, elektronske pošte info@kosovopolice.com ili da se javi u najbližu policijsku stanicu – piše u saopštenju.\nPriština, Kosovo – 21. novembar 2019: Policija Kosova je saopštila da traga za dvojicom osumnjičenih za slučaj ubistva Olivera Ivanovića, koji istražuje Direkcija za istragu teških zločina u saradnji sa Specijalnim tužilaštvom Republike Kosovo (SPRK). Iz Policije Kosova medijima su uz odobrenje Specijalnog tužilaštva, dostavljene fotografije dvojice osumnjičenih za slučaj ubistva srpskog političara Olivera Ivanovića od 16. januara 2018. u Severnoj Mitrovici. “Policija Kosova zahteva od građana Republike Kosovo da svako ko ima informacije o osumnjičenima na priloženim fotografijama, obavesti Policiju Kosova putem poverljivog broja telefona 080019999, elektronske pošte info@kosovopolice.com ili da se jave u najbližu policijsku stanicu”, piše u saopštenju. ( Policija Kosova – Anadolu Agency )\nLider Građanske inicijative SDP Oliver Ivanović ubijen je u atentatu ispred sedišta njegove partije u Severnoj Mitrovici kada su na njega nepoznata lica pucala iz vozila u pokretu.


Press Online :: Politika :: PALMA: Državni organi hitno da reaguju na pokušaj plasiranja lažnih i falsifikovanih rezultata referenduma od strane dela opozicije i uznemiravanje javnosti organizovanjem protesta ispred RIK-a / print=true\nReagujući na sinoćni prilog u Dnevniku TV Pink koji se tiče plana dela opozicije da plasiraju lažne podatke u vezi rezultata referenduma, a onda da optuže vlast za manipulaciju i krađu na izborima, lider Jedinstvene Srbije Dragan Marković Palma izjavio je da državni organi moraju da reaguju na ovakve pokušaje plasiranja lažnih referendumskih rezultata, i na organizovanje demonstracija povodom navodne krađe glasova na referendumu.\n- To je čista laž i može se jasno videti na snimku. Ovo je bila probna vežba za ono što je opozicija planirala za izbore 3. aprila, svesna da će te izbore izgubiti, pa želi da napravi haos, ne priznajući rezultate i optužujući vlast za navodnu krađu glasova. Dosta je lagao Đilas i ljudi oko Đilasa pa pošto te laži više ne prolaze, mislili su da će proći ako nađu nove lažove, i našli su predsednika gradskog odbora Dveri za Jagodinu Stefana Vuka Milanovića - izjavio je Marković. i dodao:\n- Taj čovek nigde ne radi, tražio je od mene da mu fiktivno zaposlim taštu iz Kragujevca, jer on nije hteo da se zaposli kako ne bi izgubio socijalnu pomoć koju prima. E takav čovek po čitav dan preko društvenih mreža i portala širi laži, blati i vređa ljude koji se bore za bolje sutra građana Srbije, i zajedno sa drugim kvaziopozicionarima izmišlja i montira uvredljive sadržaje i plasira na društvene mreže.\nPrema njegovim rečima, svojim lažima oni uznemiravaju javnost i građane Srbije.\n- Zato pozivam nadležne organe da preduzmu zakonom propisane mere. Ti lažovi moraju da shvate da je Srbija pravna država. Đilasove laži više ne prolaze - rekao je Marković.\n- Građani vide naša dela na svakom koraku a dela Đilasovaca su prepuni sopstveni džepovi - rekao je Marković.\nMarković je izjavio da postoji i normalna opozicija koja se na izborima bori programom a ne lažima i da je veoma iznenađen što je za takvim prevarama posegnuo predstavnik Dveri.\nPogledajte u videu kakav plan je napravio deo opozicije kako bi po ko zna koji put pokušao da obmane građane.


Najveći izvoznici - "Fiat" ubedljivo prvi, "Bosch" prvi put na listi - Pluton Logistics\nUkupna vrednost izvoza 15 najvećih izvoznika u prva četiri meseca ove godine iznosila je 1,25 mlrd EUR, a najveći izvoznik iz Srbije i dalje je kragujevačka kompanija „Fiat Chrysler Automobili Srbija“ (FCA), a slede je „Tigar Tyres“ iz Pirota i smederevska „Železara“, objavilo je Ministarstvo finansija.\nU prva četiri meseca, „FCA Srbija“, na listi 15 najvećih izvoznika, ubedljivo prednjači sa izvozom od 427,8 mil EUR, dok je drugoplasirani „Tigar Tires“ ostvario 112,2 miliona, a „Železara Smederevo“ izvoz od 80 mil EUR. Na četvrtom mestu u istom periodu našla se niška kompanija „Philip Morris“ sa izvozom od 71,6 mil EUR, a sledi je „HIP Petrohemija“ sa četvoromesečnim izvozom u vrednosti od 57,6 mil EUR.\n„Naftna industrija Srbije“ iz Novog Sada, u prva četiri meseca ostvarila je izvoz od 57,3 mil EUR čime se plasirala na šesto mesto najvećih izvoznika u Srbiji, a sledi je „Tetra Pak production“ iz Beograda sa izvozom od 54,9 mil EUR.\nOsmi je „Jugoimport-SDPR“ sa ostvarenim izvozom od 53,3 mil EUR, a zatim „MK group“ sa 53 miliona. Na desetom mestu je „Yura“ iz Rače sa izvozom od 51,5 miliona evra, koju prati kompanija „Gorenje“ koja je u istom periodu ostvarila izvoz od 50,8 mil EUR.\nNa 12. mestu je „Leoni“ iz Prokuplja sa izvozom od 48 mil EUR, a na 13. „Victoria grupa“ sa ostvarenim izvozom u prva četiri meseca od 47,9 miliona evra. Pretposlednje mesto pripalo je „Hemofarmu“ iz Vršca sa izvozom od 47,5 mil EUR, a 15. mesto društvu za trgovinu „Robert Bosch“ čiji je izvoz 42,1 miliona.\nMinistarstvo finansija objavilo je listu 15 najvećih izvoznika pozivajući se na podatke Uprave carina.\n← „Maersk Line“ spaja Latinsku Ameriku i Aziju novom uslugom\nJapanski „Yazaki“ stiže u Šabac – Uskoro izgradnja fabrike komponenti za automobile →\nKoliko zaista traju uvozno/izvozne procedure i carinske operacije?\n14. jula 2017. marko\n12. maja 2022. 12. maja 2022. Milica Milosavljevic\nOvo su najveći izvoznici u Srbiji!\n15. decembra 2017. marko


Borelj: Nova odbrambena strategija treba da pripremi EU za krize na granici - 16.11.2021, Sputnik Srbija\nBorelj: Nova odbrambena strategija treba da pripremi EU za krize na granici\nNova odbrambena strategija „Strateški kompas“ treba da pripremi Evropsku uniju za reagovanja na situacije kao što je trenutna migrantska kriza na granici EU i... 16.11.2021, Sputnik Srbija\n„Ono što se danas dešava na poljsko-beloruskoj granici je novi način upravljanja sukobima. Vidimo da se sve može pretvoriti u oružje, čak i ljudi koji su dovedeni hiljade kilometara daleko da bi bili pretvoreni u sredstvo destabilizacije. Nova odbrambena strategija treba da pripremi EU za odgovor na takve situacije“, rekao je Borelj posle sastanka Saveta ministara odbrane EU.Vojna obuka u UkrajiniBorelj je dodao i da Evropska unija nastavlja da razmatra stvaranje misije za vojnu obuku u Ukrajini.„Pošto EU nema svoje vojne kapacitete, zavisimo od toga šta nam pružaju zemlje-članice. Ponekad nemamo resurse koji su nam potrebni. Na primer, sada razgovaramo o pokretanju misije za obuku u Ukrajini i to oduzima prilično mnogo vremena – imamo veoma duge procedure, mnogo razgovaramo o tome“, naveo je on.Ranije je ukrajinski ministar odbrane Andrej Taran izjavio da očekuje raspoređivanje vojne misije EU za obuku u zemlji do kraja ove godine. Predsednik Ukrajine Vladimir Zelenski je, govoreći o planovima za stvaranje vojne misije ranije rekao da je reč o obuci za razmenu iskustava i da Kijev podržava ovu inicijativu. Realizacija ovog projekta će omogućiti da se privuče pomoć u procesu reforme vojnog obrazovnog sistema Oružanih snaga Ukrajine. Planirano je da u obuci učestvuje 30 stalnih savetnika iz Evropske unije.Istovremeno, Moskva je pozvala Ukrajinu i EU da odustanu od nepromišljenih planova za raspoređivanje misije za vojnu obuku u Ukrajini, jer će to doprineti eskalaciji tenzija u Donbasu.\nsvet, rusija, evropska unija (eu), ukrajina, belorusija, odbrana, strategija, vojska i naoružanje, migranti\n© REUTERS / ADRIANO MACHADOŠef evropske diplomatije Žozep Borelj\nNova odbrambena strategija „Strateški kompas“ treba da pripremi Evropsku uniju za reagovanja na situacije kao što je trenutna migrantska kriza na granici EU i Belorusije, izjavio je šef evropske diplomatije Žozep Borelj.\n„Ono što se danas dešava na poljsko-beloruskoj granici je novi način upravljanja sukobima. Vidimo da se sve može pretvoriti u oružje, čak i ljudi koji su dovedeni hiljade kilometara daleko da bi bili pretvoreni u sredstvo destabilizacije. Nova odbrambena strategija treba da pripremi EU za odgovor na takve situacije“, rekao je Borelj posle sastanka Saveta ministara odbrane EU.\nVojna obuka u Ukrajini\nBorelj je dodao i da Evropska unija nastavlja da razmatra stvaranje misije za vojnu obuku u Ukrajini.\n„Pošto EU nema svoje vojne kapacitete, zavisimo od toga šta nam pružaju zemlje-članice. Ponekad nemamo resurse koji su nam potrebni. Na primer, sada razgovaramo o pokretanju misije za obuku u Ukrajini i to oduzima prilično mnogo vremena – imamo veoma duge procedure, mnogo razgovaramo o tome“, naveo je on.\nRanije je ukrajinski ministar odbrane Andrej Taran izjavio da očekuje raspoređivanje vojne misije EU za obuku u zemlji do kraja ove godine. Predsednik Ukrajine Vladimir Zelenski je, govoreći o planovima za stvaranje vojne misije ranije rekao da je reč o obuci za razmenu iskustava i da Kijev podržava ovu inicijativu. Realizacija ovog projekta će omogućiti da se privuče pomoć u procesu reforme vojnog obrazovnog sistema Oružanih snaga Ukrajine. Planirano je da u obuci učestvuje 30 stalnih savetnika iz Evropske unije.\nIstovremeno, Moskva je pozvala Ukrajinu i EU da odustanu od nepromišljenih planova za raspoređivanje misije za vojnu obuku u Ukrajini, jer će to doprineti eskalaciji tenzija u Donbasu.


Veliki Prolećni festival 21. maja u Beogradu - News - Turistički svet\nVeliki Prolećni festival 21. maja u Beogradu\nMeđunarodni Prolećni festival, koji se 21. maja u periodu od 11 do 17 časova održava u beogradskom hotelu Radisson Blu Old Mill, novi je dobrotvorni projekat neprofitnog udruženja Međunarodni klub žena (IWC).\nU saradnji sa gradskom opštinom Savski venac kao partnerom, i uz učešće velikog broja ambasada i izlagača, uz živopisan internacionalni kulturno-zabavni program i nagradnu igru, Festival će biti posvećen prikupljanju pomoći za obrazovne potrebe dece iz ruralnih područja Srbije, koja žive u uslovima krajnjeg siromaštva. Moto događaja je "Znanje je moć".\nUdruženje IWC se trudi da pruži podršku projektima vezanim za potrebe ranjivih grupa u Srbiji. Od zvaničnog registrovanja udruženja, prikupljeno je više od 500.000 evra, zahvaljujući velikodušnim donatorima. Sva sredstva bila su dodeljena za pomoć odabranim projektima, kroz proces konkurisanja koji vodi Odbor IWC za projekte, navodi se u saopštenju ovog udruženja, koje je poznato po organizovanju tradicionalnog Dobrotvornog bazara u Beogradu.


Novo veštačenje oslobadja lekara odgovornosti\nDatum kreiranja sreda, 24 januar 2018 07:21\nNovo veštačenje nakon devet godina Sudsko medicinskog odbora (SMO) iz Novog Sada oslobadja krivice pedijatra za smrt devojčice Teodore Jovanović. Devojčicin otac i dalje tvrdi da lekar nije ni pokušao da joj spase život.\nSudjenje lekaru Vladimiru Rankoviću biće nastavljeno 8.februara, a na novom sudjenju biće predočeno novo veštačenje ovoga puta SMO iz Novog Sada koje u potpunosti pobija prvobitno.Dr Vladimir Ranković je optužen za teško krivično delo protiv zdravlja ljudi i prvobitno je presudom iz 2014.godine bio osudjen nagodinu dana, ali je ta presuda ukinuta zbog kako je navedeno „povredjenog prava na odbranu okrivljenog.\nSaša Jovanovvić otac preminule Teodore nakon devet godina od smrti svog deteta nije siguran u ishod novog sudjenja jer novo veštačenje lekara oslobadja odgovornosti.“Reč je o veštačenju Sudsko-medicinskog odbora Medicinskog fakulteta iz Novog Sada koji svoj zaključak daje u bukvalno dve rečenice: „Teodora Jovanović je preminula usled akutnog vulvulusa creva, posledične nekroze i gangrene creva. Komisija SMO smatra da nije bilo propusta od strane pedijatra, a imajući u vidu da je klinička slika akutnog vulvulusa kod Teodore bila atipična“. Ovo veštačenje pobija prvobitni nalaz veštaka Sudsko-medicinskog odbora Medicinskog fakulteta iz Beograda, po kojem optuženi lekar nije prepoznao teško oboljenje i nije primenio odgovarajuću dijagnostiku, što je moglo sprečiti izumiranje creva i samotrovanje organizma“, rekao je Jovanović novinarima.\nOptužnica dr Vladimira Rankovića tereti da je 30. septembra 2009. godine, prilikom prijema na dečje odeljenje Teodore Jovanović, „očigledno nesavesno postupio i time prouzrokovao pogoršanje njenog stanja, tako što sem fizikalnog pregleda nije sproveo nijednu drugu dijagnostičku proceduru, iako je imao u vidu kliničku sliku deteta koje primljeno malaksalo, sa bolovima u trbuhu i povraćanjem“. Umesto da joj bude izvađena krv i zadržana u bolnici, on je Teodoru vratio kući uz prepisanu tepariju „humana“ elektrolitom. Dete je zbog pogoršanja stanja sutradan doveženo u bolnicu, gde je nakon neuspele reanimacije preminulo.\nNovo veštačenje potpuno je zapanjilo Teodorinog oca.“ Kao da su samo čekali da starom SMO iz Beograda istekne mandat i da se u „priču“ uvede SMO iz Novog Sada čiji je nalaz u korist optuženog. Potpuno je nenormalno da na početku imamo medicinsko veštačenje čiji je zaključak jasan, a da se onda skoro devet godina nakon smrti pojavljuje veštačenje drugog SMO koje potpuno pobija prvo! Slučaj mog deteta nije usamljen u ovoj zemlji i jednostavno nije logično da su u svakoj od tih tragedija roditelji dece, preminule zbog nečije greške ili nemara, u zabludi, a lekari bezgrešni“, kaže ogorčeni Jovanović.\n.On kako kaže, ne tvrdi da bi njegova ćerka ostala živa i da je sve uradjeno kako treba, ali i navodi da bi mogućnost da preživi sigurno bila veća.\nSlučaj male Teodore proizveo je jednu dobru stranu svega, a to je da od njene smrti nijedno dete u Valjevu, koje se tokom noći javilo na pedijatriju zbog bolova u stomaku ili povraćanja, više nije vraćeno kući već je zadržano na odeljenju bar do sledećeg jutra.


Foto: Ilustracija | Dutina: U poljoprivredu uloženo više od 1.200.000 KM\nSrna 23.09.2020 11:23\n"Mi smo za tri godine uspjeli da uložimo 1,2 miliona KM. Otprilike oko 400.000 KM smo ulagali godišnje u poljoprivredu sa lokalnog nivoa", rekao je Dutina.\n"Kroz te programe smo podržali direktno 1.071 korisnika, a indirektno je ostvarena podrška za više od 4.000 poljoprivrednih proizvođača u Trebinju", kaže Dutina.\nOn dodaje da su poljoprivrednike podržavali na različite načine - nabavkom poljoprivredne mehanizacije, pčelarske opreme, muzilica za krave, te opremanjem mini-sirana.\n"Pomagali smo im subvencionisanjem električne energije za Udruženje korisnika voda, projektima obnove stočarskih objekata u ruralnim područjima, te podjelom sjemenskih paketa u rano proljeće pred sjetvenu sezonu", kaže Dutina.\n"Poljoprivredna mehanizacija je radila punom parom i uradili smo desetine hektara zemljišta poljoprivrednim proizvođačima kroz osnovnu i dopunsku obradu zemljišta", naveo je Dutina i dodao da direktna podrška poljoprivrednim proizvođačima iznosi više od 460.000 KM kroz ove vidove programa podrške.\n"Prvi put se dešava da oprema koja je davana korisnicima nije zloupotrebljavana za neke druge svrhe, nego je stvarno nabavljano ono što je potrebno", rekao je Dutina i dodao da će nastaviti da podržavaju poljoprivredne proizvođače nekim drugim programima.


SKUPO PLAĆENA POBEDA: Srbija srušila Tursku, ali se povredila jedna od najboljih odbojkašica!\nŽenska odbojkašaka reprezentacija Srbije, Foto: EPA/Kiyoshi Ota\nGLORIJA KUP U BELEKU\nSrbija je u poslednjem, trećem kolu savladala Tursku sa 3:2, po setovima 25:12, 25:18, 22:25, 22:25 i 15:13\nObjavljeno: 17.08.2019. 18:53h\nŽenska odbojkaška reprezentacija Srbije, osvojila je prvo mesto na Glorija kupu u Beleku, u okviru priprema za XXXI EP 2019.\nSrbija je u poslednjem, trećem kolu savladala Tursku sa 3:2, po setovima 25:12, 25:18, 22:25, 22:25 i 15:13. Zaslužen trijumf Srbije, koja je vodila sa 2:0, a zatim tek u petom setu stigla do treće uzastopne pobede.\nGlavobolju selektoru Zoranu Terziću zadala je povreda zgloba libera Silvije Popović koju je zaradila protiv Hrvatske. Ona nije igrala protiv Turske, ali povreda nije teže prirode pa bi Popovićeva trebalo da bude spremna za Evropsko prvenstvo. Srpske odbojkašice treniraće u Beleku do 21. avgusta, kada će otputovati u Ankaru.\nSilvija Popović foto: ossrb.org\nEvropsko prvenstvo počinje 23. avgusta, a Srbija, koja brani titulu, će igrati u A grupi protiv Finske, Bugarske, Francuske, Grčke i Turske. Sve utakmice Srpkinja, osim one sa Turkinjama koja počinje u 18.30 časova, počeće u 16 časova po srpskom vremenu. Srbija će u prvom meču u A grupi igrati protiv Finske u petak, 23. avgusta. Drugu utakmicu u Ankari, Srbija će odigrati u nedelju, 25. avgusta protiv Bugarske, a treću u ponedeljak, 26. avgusta protiv Francuske. Seniorke Srbije će četvrti meč u A grupi odigrati u sredu, 28. avgusta protiv Grčke, a peti u četvrtak, 29. avgusta protiv Turske.\nRAZOREN SAM, PRAZAN I RAZOČARAN: Nikola Grbić otvorio dušu nakon što je smenjen sa mesta selektora!\nSRPKINJE SRUŠILE HRVATSKU: Brankica i Tijana se igrale sa komšinicama!\nBRZA REAKCIJA: Odbojkaška legenda nasleđuje Nikolu Grbića na mestu selektora reprezentacije?\nOdbojkaŽenska odbojkaŽenska odbojkaška reprezentacija SrbijeSilvija PopovićEvropsko prvenstvo u odbojci za ženePovreda zgloba


Radovi na putu Foča – Šćepan Polje trebaju startati najkasnije početkom 2021. godine\nPočetak radova na magistralnom putu Foča – Šćepan Polje treba da, u zavisnosti od rješavanja imovinsko-pravnih poslova i obezbjeđenja finansijskih sredstava, počnu krajem 2020. ili početkom 2021. godine, potvrdilo je Ministarstvo saobraćaja i veza Republike Srpske.\n“Projektna dokumentacija za rekonstrukciju magistralnog putnog pravca Foča – Šćepan Polje je izgrađena 2016. godine i sačinile su je konzorcij Aecom i Institut za građevinarstvo d.o.o Banja Luka”, stoji u odgovoru Ministarstva saobraćaja i veza RS na zastupničko pitanje zastupnika u Predstavničkom domu Parlamentarne skupštine BiH Saše Magazinovića.\nPored toga, navodi se u odgovoru, izgrađene su i Studija utjecaja na životnu sredinu i Studija opravdanosti, kao i Urbanističko-tehnički uslovi.\n“Izradu navedene dokumentacije finansirala je Evropska komisija. Trenutno su u toku aktivnosti u vezi sa izdavanja lokacijskih uslova izrade geodetskog elaborata o terenskom cijepanju i obilaženju linije eksproprijacije na terenu”, navodi se u odgovoru Ministarstva saobraćaja i veza RS.\nNakon toga će se, navodi se u odgovoru, pristupiti rješavanju imovinsko-pravnih poslova, reviziji projektne dokumentacije, izdavanju građevinske dozvole, ugovaranju sa izvođačem radova i nadzora, te realizaciji u trajanju od dvije do tri godine.\n“Također, Ministarstvo saobraćaja i veza Republike Srpske i Javno preduzeće Putevi Republike Srpske aplicirali su prema WBIF za dodjelu grant sredstava u iznosu 20 posto za realizaciju ovog projekta. Evropska banka za obnovu i razvoj je spremna finansirati realizaciju ovog projekta”, stoji u dokumentu Ministarstva saobraćaja i veza RS.\nVlada RS-a je, prema navodima iz dokumenta, 24. jula 2018. godine zadužila Ministarstvo saobraćaja i veza i JP Putevi Republike Srpske da ga realizuje projekt.\nKada je riječ o regionalnom putnom pravcu Rudo – Uvac, Ministarstvo saobraćaja i veza RS navodi kako je u planu da se za naredni period pristupi izradi plansko projektne dokumentacije za izgradnju nove trase regionalnog putu Rudo – Uvac.\n“Izgradnja ovog putnog pravca nije planirana srednjoročnim planom Javnog preduzeća Putevi Republike Srpske d.o.o. Banja Luka”, navodi se u odgovoru Ministarstva saobraćaja i veza RS na zastupničko pitanje zastupnika u Predstavničkom domu Parlamentarne skupštine BiH.\n> Gdje je nestala pruga do Hrasnice?


Dobit HET-a pala za četiri miliona KM – Biznis.ba\nobjavljeno 11. maj 2022. u 14:03\nPrva tri mjeseca ove godine HET je završio u plusu od 5,6 miliona KM, dok je u prvom kavrtalu prošle godine imao 9,6 miliona maraka dobiti.\nFinansijski izvještaj preduzeća pokazuje da su prihodi značajno smanjeni, dok su rashodi preduzeća povećani.\nPrihodi su pali sa 24,2 miliona KM na 20,7 miliona, dok su rashodi povećani za oko pola miliona KM, sa 14,6 na 15,1 milion maraka, navodi Capital.\nUkupne obaveze preduzeća na kraju marta iznosile su 75,1 milion KM i manje su za osam miliona KM. To smanjenje se u potpunosti odnosi na kratkoročne obaveze koje su na kraju prvog kvartala ove godine iznosile 27,4 miliona KM, dok su dugoročne iznosile 47 miliona i one su ostale na istom nivou kao prošle godine.\nU strukturi dugoročnih obaveza, obaveze prema povezanim pravnim licima iznose šest miliona KM, dok se na dugoročne kredite odnosi 41,7 miliona. Kod kratkoročnih, najznačajnije smanjenje bilo je kod obaveza iz poslovanja.


Nezvanični referendum opozicije u Venecueli – BiGportal.ba\nNezvanični referendum opozicije u Venecueli\nOpozicija u Venecueli organizovala je nezvanični referendum kako bi pojačala pritisak na predsednika Nikolasa Madura. Izjašnjavanje građana održava se u trenutku kada Maduro traži osnivanje specijalnog tela, što njegovi suparnici nazivaju konsolidacijom diktature.\nCilj simboličnog referenduma, sa pitanjem da li građani žele prevremene izbore, jeste da se dodatno utiče na Madurov legitimitet u vremenu ekonomske krize i protesta protiv režima.\nProtesti traju već tri meseca, a stradalo je 100 osoba.\nOpozicija je oko sedam sati po lokalnom vremenu otvorila referendum na oko 2.000 mesta širom države, kao čin građanske neposlušnosti koju prati “nulti čas” što je, kako navodi agencija, mogući nagoveštaj državnog udara ili neke druge akcije protiv Madura.\nMaduro (54) navodi da je današnji plebiscit ilegalan i beznačajan.\nUmesto toga, predsednik se zalaže za zvaničan referendum 30. jula o formiranju nove skupštine, a koji će omogućiti ustavne izmene.\nGlasači na današnjem referendumu odgovaraju na tri pitanja: da li odbijaju skupštinu, da li žele da oružane snage brane postojeći ustav i da li žele da izbori budu održani pre nego što Maduru istekne mandat 2018.


OBAVEŠTENJE O OBJAVLJIVANJU ANALIZE DVEJU ODLUKA USTAVNOG SUDA O SLUČAJU KO22/15 - Vesti - Avokati i Popullit\nOBAVEŠTENJE O OBJAVLJIVANJU ANALIZE DVEJU ODLUKA USTAVNOG SUDA O SLUČAJU KO22/15\nPriština, 23. jun 2015.god. – Danas, je Ombudsman na zvaničnom sajtu objavio detaljnu analizu dveju nedavnih odluka Ustavnog suda o Slučaju KO22/15, u kojoj je Ombudsman po drugi put tražio stavljanje van snage Dekreta br. DKGJK-001-2014 Predsednice Republike Kosova o potvrđivanju nastavka mandata međunarodnim sudijama u Ustavnom sudu Republike Kosova (vidi ovde). O Slučaju KO22/15, Ustavni sud je doneo dve odluke: 1) Odluka o neisključenju predsednika Enver Hasani sa učešća u postupku slučaja; 2) Rešenje o neprihvatljivosti zahteva Ombudsmana da se stavi van snage Dekret Predsednice.\nAnalaza IO, koja je objavljena danas, predstavlja dugi niz obmana, stručnih, intelektualnih i etičkih nedostataka, u dve odluke Ustavnog suda, od kojih su, u ovom saopštenju, navedeni najozbiljniji neodstatci:\n1. U čitavom Rešenju o neprihvatljivosti, dokazana je zabrinjavajuća tendencija suda da citira autoritete, koji ne samo da ne podržavaju tvrdnje suda, već izričito osporavaju ove tvrdnje. Na primer, Sud tvrdi da zahtev Ombudsmana, "ne spada u delokrugu [član 113, stav. 2 Ustava]. . . (Vidi Slučaj KO97/12, podnosilac zahteva: Ombudsman, presuda od 12. aprila 2013. godine) ", jer "podnosilac zahteva ne uspeva da utvrdi bilo kakvo kršenje ustavnih specifičnih odredaba koje se odnose na prava i osnovne slobode istog, ili nekog pojedinca, ili grupa pojedinaca "(Rešenje, stav 29 i 31). Međutim, Presuda samog Ustavnog suda u Slučaju KO97/12, koji citira Sud utvrđuje upravo suprotno: "Sud smatra da je jezik člana 113.2 Ustava jasan i nedvosmislen, što znači da ovlašćenje Ombudsmana da pokrene tužbe pred Ustavnim sudom nije ograničeno na Poglavlju II Ustava [Prava i osnovne slobode]" (Slučaj KO97/12, Presuda, stav 110, naglasak dodat). Ovde se postavlja samo jedno logično pitanje: Zar Sud nije pročitao svoju Presudu o slučaju KO97/12 pre nego što je citirao istu, ili je jednostavno smatrao da njeni čitaoci neće proveriti ovaj citat?\n2. Zajedno sa glavnim zahtevom za stavljanje van snage Dekreta Predsednice o produžavanju mandata troje međunarodnih sudija u Slučaju KO22/15, Ombudsman je Ustavnom sudu dostavio i jedan zahtev za izuzeće predsednika suda, g. Enver Hasani od učešća u postupku konkretnog slučaja. Zahtev Ombudsmana je opravdan, čak je vrlo detaljno obrazložen.\nMeđutim , Sud je odlučio da u potpunosti zatvori oči, pretvarajući se da Ombudsman nije izneo nikakav argument, ili jedan jedini dokaz: "Sud ocenjuje da je zahtev podnosioca zahteva neopravdan, irelevantan i nije potkrepljen... Stoga, Sud odbacuje zahtev podnosioca" (Slučaj br. KO22/15, Odluka, 17. april 2015. god. Zahtev za izuzeće predsednika Ustavnog suda Republike Kosova). Nažalost, za sud, obrazložen i argumentovan zahtev Ombudsmana, objavljen na ueb sajtu Institucije Ombudsmana, još istog dana kada je podnet (vidite ovde) i, samim tim, ne može se sakriti činjenica da, kada Sud pretenduje da je zahtev Ombudsmana bio neopravdan i neosnovan, Sud otvoreno laže.\n3. Sud čuva svoju tradiciju prikrivanja službenih dokumenata. U stavu 7 Odluke za ne isključenje predsednika Hasani, tvrdi se da: "Dana 17. aprila 2015. godine, Sud je uzeo izjavu od predsednika Suda, u skladu sa pravilom 7.4 Poslovnika o radu". Na osnovu Ustava Republike Kosovo, člana 132, stav. 3 (“Bilo koji drugi organ ili institucija, koja sprovodi legitimnu vlast u Republici Kosovo je dužna da odgovori na zahteve Ombudsmana i da mu/joj predstavi sva dokumenta i informacije koje su od njega zatražena u saglasnosti sa zakonom”), Ombudsman je tražio pristup izjave predsednika Hasani. Međutim, sud je odbio ovaj zahtev, ocenjujući njegovu izjavu kao "poverljivu".\nPozivajući se takođe na „poverljivost“ Ustavni sud je odbio da dostavi Ombudsmanu zahtev sudije Carolan za samo-isključenje iz postupka u Slučaju KO97/12. Odbijanje Ustavnog suda da da objavi izjavu predsednika Hasani pokazuje ponovo da je Sud spreman da prikriva zvanične dokaze u službi svojih interesa. Prikrivanje dokaza tokom zvaničnih postupaka, uključujući istrage u postupku pri Instituciji Ombudsmana, je kažnjivo delo prema Krivičnom zakoniku Republike Kosova, član 394 ("Ometanje dokazivanja ili zvaničnog postupka").\n4. Štaviše, Sud je počinio ustavna i zakonska kršenja, trudeći se da ograniči ovlašćenja Ombudsmana za pokretanje pitanja u Ustavnom sudu. Ovo je u direktnoj suprotnosti sa članom 113, stav 2 Ustava, koji jasno propisuje da je: “Ombudsman [je] ovlašćen da pokrene pitanje saglasnosti ..., dekreta Predsednika… sa Ustavom;


Council of Europe | 13. mar 2021.\nSavet Evrope je stavio na svoju platformu o slobodi medija instrumentalizovani napad tabloida na redakciju KRIK.\nOvi članci sugerišu da je KRIK bio Belivukov „privatni medij“ i da su pristali na „tajni dogovor“. TV Pink je u glavnim vesti naveo da „nisu retke pojave da kriminalne grupe imaju svoje medije”.\nSumnja se da su ljudi iz vrha policije novinarima KRIK-a dostavljali podatke o kretanju članova porodice predsednika Aleksandra Vučića“. Pre ovih navoda, KRIK je izveštavao o Belivuku i njegovim navodnim vezama sa srpskom vladom.\nKRIK Napadi na novinare Savet Evrope\n← List Danas i izdavaštvo prodati za milion i po evra\nUprkos Vučićevom zvaničnom apelu, nastavljena kampanja protiv KRIK-a →


Još jedan pokušaj Prištine na falsifikovanju istorije - Glas Srpske\nGlas Srpske 08.06.2019 16:01\nPrizren - Eparhija raško-prizrenska izrazila je zabrinutost zbog pisanja prištinskih medija da će arheološki institut Kosova, u saradnji sa njemačkom ambasadom u Prištini, započeti radove na konzervaciji drevne srpske srednjovjekovne katedralne crkve Svetog Nikole, koju prištinski mediji pogrešno nazivaju “katedralom u Artani, bivšem Novom Brdu”.\nMediji o planiranom projektu konzervacije hrama Sv. Nikole, sabornog hrama novobrdskih i gračaničkih episkopa, u neposrednoj blizini tvrđave Novo Brdo, protivno zakonu o zvaničnim jezicima i nazivima opština, govore kao o “katedrali u Artani, bivšem Novom Brdu” ignorišući zvanično ime opštine, navela je eparhija u svom saopštenju.\nProfesor Darko Tanasković ističe kako nadležne institucije moraju reagovati, jer se “naučna istina već duže vrijeme sistemski falsifikuje”.\n- Ako se vidi kako se turistički reklamira kompleks Novog Brda, jasno je da je reč o projektu stvaranja nepostojećeg i istorijski neoverenog albanskog kulturnog identiteta “države Kosovo” - rekao je Tanasković.\nIz Eparhije raško-prizrenske napominju da se hram nalazi u jednoj od zaštićenih zona, koje po kosovskim zakonima podliježu posebnoj proceduri koja ne zavisi samo od institucija u Prištini, već i od stava SPC.\nOsim toga, ovaj stari vjerski objekat je na sajtu prištinskog ministarstva kulture netačno predstavljen kao rimokatolička crkva, bez ikakvog pominjanja autentične istorije hrama i dosadašnjih rezultata arheoloških istraživanja, što je žalostan pokazatelj tendencije mijenjanja istorijskih činjenica na ovim prostorima.\nTim povodom je, kako se dodaje, eparhija već kontaktirala sa njemačkom ambasadom, a takođe će u daljoj proceduri urgentno biti angažovana i Komisija za zaštićene zone.\n- Projekat konzervacije ruševina hrama treba da bude vraćen u okvire zakona. U protivnom, svaki dalji radovi na ovoj lokaciji bili bi nezakoniti - upozoravaju iz ove eparhije.\nHram je podignut sredinom 14. vijeka i bio je dograđen u vrijeme despota Stefana Lazarevića i poslije 1455. godine. Kasnije je pod osmanskom vlašću pretvoren u džamiju, da bi objekat poslije bio srušen u zemljotresu i ostao u ruševinama do današnjeg vremena.


Tužbe Kurira, kao i one Milenijum tima, zastrašuju novinare i ugrožavaju egzistenciju medija – Matrica slobode medija\nPosted on August 17, 2021 by Teodora\nBeograd, 17.08.2021. –\n„Svi smo pomalo šokirani. Ovo je opasan, nimalo bezazlen pritisak“, kaže Aleksandra Đurić Bosnić iz Centra za interkulturnu komunikaciju (CINK), posle odluke izdavača tabloida Kurir da tuži tu nevladinu organizaciju, portale Cenzolovku, Raskrikavanje, Javni servis i dnevni list Danas, te da kao naknadu štete zatraži neverovatnih 11 miliona dinara.\n„Tužbu Kurira vidim ne samo kao pritisak na našu organizaciju, konkretne nezavisne medije i njihove izdavače, nego i kao pritisak na slobodu misli i govora uopšte. Neverovatna svota koja se spominje u tužbi takođe je vrsta psihološkog pritiska. Ona sugeriše da su, isto tako neverovatno, rešeni da nas zastraše. Naravno da nismo u prilici ni da razmišljamo o takvim, apsurdnim sumama novca.“\nUpravo su istraživanja CINK-a i Raskrikavanja (KRIK) navela Kompaniju Adria Media Group, koja izdaje tabloid Kurir, na to da Privrednom sudu u Beogradu podnese tužbu i zahteva odštetu zbog „narušavanja poslovnog ugleda“ u tekstoima o govoru mržnje i lažnim vestima u pet tabloida, među kojima je i Kurir.\n„Ovo nije nikakav pokušaj da se dođe do istine“\nNa pitanje Cenzolovke da li je poslednja u talasu astronomskih tužbi protiv medija pokušaj da se otkrije istina, da se uzme novac, ili da se utiče na uređivačku politiku i izbor tema kojima će se novinari baviti, Aleksandra Đurić Bosnićjeodgovorila da bi „bizarno bilo ne videti da ovo nije nikakav pokušaj da se dođe do istine“.\n„Ovakva vrsta njihove reakcije je apsurdna. To je jedan medij koji ima seriju pritužbi na tekstove koji krše novinarski kodeks. Izvrću se teze, pa dolazimo u situaciju da nas tabloidi optužuju da ne govorimo istinu. Pritom, u našem tekstu nema nikakve improvizacije. Radi se o istraživanju sadržaja koji je taj medij već objavio“, objašnjava Đurić Bosnić.\nBojan Cvejić, glavni i odgovorni urednik portala lista Danas, još jednog medija obuhvaćenog tužbom izdavača Kurira, najavu parnice tumači kao želju Kurira da se opravda i iskupi.\n„Tužbu ne vidim u tolikoj meri čak ni kao pritisak, koliko kao njihovu želju da se opravdaju pred javnošću. Taj novac koji se spominje ogroman je za bilo koji medij u Srbiji, međutim, ja nisam siguran da li oni očekuju uopšte da ta tužba stvarno prođe i da će naplatiti navodnu štetu“, smatra Cvejić.\n„Moraju na neki način da se iskupe, da se predstave pred drugima u boljem svetlu. Pojavila se, eto, informacija da je velik broj lažnih vesti objavljen u njihovim novinama i na njihovom portalu i oni sad žele da skrenu pažnju na sebe i da kažu da to nije to. Čini mi se da žele da kažu: ‘Mi ne priznajemo tako nešto i sve koji kažu da je to tačno – tužićemo ih’.“\nTužbe koje bi zatvorile sve lokalne medije u zemlji\nPrva reakcija javnosti bila je da se ovde radi o takozvanoj SLAPP tužbi (Strategic Lawsuit Against Public Participation), strateškom postupku usmerenom protiv javnog angažovanja medija ili pojedinaca, s namerom da cenzuriše, zastraši i ućutka kritičare.\nPodsećamo, prethodno je u vrlo kratkom roku slično pismo stiglo na adrese više domaćih medija.\nPočetkom aprila, beogradska kompanija Milenijum tim, angažovana na nekim od najvećih građevinskih poslova u zemlji, koja se u javnosti percipira kao bliska vladajućoj Srpskoj naprednoj stranci (SNS), na ime nematerijalne štete je od dva lokalna medija (leskovački portal JUGpress i vranjski Infovranjske) zahtevala čak 300.000 evra – svotu koja bi stavila katanac na sve profesionalne lokalne medije u zemlji, bez izuzetka.\nIsta firma potom je tužila još dva medija: dnevni list Danas i Televiziju N1.\nSamo nekoliko nedelja kasnije na udaru je bio Vojvođanski istraživačko-analitički centar (VOICE). Predstavnici Niveus tima iz Gornjeg Milanovca zatražili su da im VOICE isplati dva miliona dinara zbog istraživanja o javnim nabavkama za usluge socijalne zaštite.\n„Hiperprodukcija tužbi koju je započeo Milenijum tim ima za želju da proizvede akt cenzure“, smatra advokat Ivan Ninić, pravni zastupnik portala Infovranjske u tužbi Milenijum tima, koju je okarakterisao kao „besmislenu“.\n„Ovo je direktan udarac na egzistenciju medija. U psihološkom smislu, takođe stvaraju određenu barijeru. Postupak sa sobom nosi dugogodišnju neizvesnost, u smislu konačnog presuđivanja. Plaćaju se takse, advokati, sve to zahteva angažovanje znanja, vremena, energije. Iako tužbe bivaju odbijene, mediji plaćaju troškove u realnom vremenu, a tek kasnije ih regresiraju, što može trajati i tri ili četiri godine.“\nU poslednjem slučaju protiv četiri medija kompaniji Adria Media Group obratila se Privrednom sudu, a ne redovnom, pozivajući se na odredbu zakona po kojoj Privredni sud sudi u sporovima koji nastanu između privrednih subjekata.\nNinić za Cenzolovku objašnjava da ovakva tužba nema osnovu u Zakonu o javnom informisanju i medijima, već u Zakonu o obligacionim odnosima.\nPojedinci, dakle, po Zakonu o javnom informisanju i medijima mogu tužiti medij ukoliko smatraju da je o njima izrečena neistina koja je dovela da povrede njihovog ugleda ili časti.\n„Za to je nadležan isključivo Viši sud u Beogradu, bez obzira na to u kom mestu se nalazi sedište medija. Zakonodavac je ovde hteo da ujednači praksu i na neki način specijalizuje Viši sud, međutim, dobili smo situaciju da mediji iz unutrašnjosti imaju dodatne troškove za put i smeštaj, što ih svakako dodatno iscrpljuje“, smatra Ninić.\nEventualno narušavanje poslovnog ugleda privrednog subjekta, s druge strane, određuje se pred Privrednim sudom.\n„U našoj praksi, međutim, izuzetno teško se dokazuje povreda poslovnog ugleda. Subjekat mnogo lakše ostvaruje pravo na naknadu kada ona proističe iz krivičnog dela za koje postoji pravosnažna presuda. U ovom slučaju morala bi se dokazati šteta, odnosno štetna posledica koja je nastala pisanjem medija, što nije nimalo jednostavno. Koliko je meni poznato iz javno dostupnih podataka, domaći sudovi nisu doneli velik broj ovakvih presuda“, objašnjava Ninić.\nOmiljeno sredstvo bogatih i moćnih u ućutkivanju kritika\nTužbom protiv medija i NVO, Kurir se pridružio trendu podnošenja SLAPP tužbi kojim nastavlja da vrši pritisak i zastrašuje novinare, urednike i izdavače medija, odnosno da ugrožava medijske slobode i informisanje u javnom interesu, ocenila je Slavko Ćuruvija fondacija.\n„SĆF i Cenzolovka će nastaviti da beskompromisno brane pravo na slobodu izražavanja i pravo građana da budu tačno i objektivno informisani. Ako u tom poslu uspemo da ubedimo i ponekog čitaoca Kurira da ne baca novac na distributere lažnih vesti, klikbejtova i mržnje prema drugima i drugačijima, smatraćemo da smo u tome i uspeli“, navodi se u saopštenju fondacije.\n← Previous Previous post: Tviter 10 medija iz Srbije, među kojima i RTS, označio kao one čiju uređivačku politiku kontroliše država\nNext → Next post: NVO i mediji zahtevaju od ministarke Čomić da osudi i spreči napade od strane vlasti


Hrvatski sindikat pilota: Bojazan da će se celokupni sistem Kroacija erlajnz raspasti | Nova Ekonomija\nIz Hrvatskog sindikata pilota uputili su pismo premijeru i opet ga upozorili na, kako tvrde, alarmantnu situaciju u kompaniji i debakl s izborom novog direktora.\nU saopštenju podsećaju da su još u januaru poslali apel predsedniku vlade, a o problemima Kroacija erlajnz na sastanku 14. februara stručnom prezentacijom upoznali su i ministra saobraćaja, piše Hina, prenosi Slobodna Dalmacija.\n"Tada smo upozorili na alarmantnu situaciju u kompaniji i izrazili bojazan da će se celokupni system Kroacija erlajnz raspasti. Nažalost, pokazalo se da smo u pravu. Kompanija je pred kolapsom, a sezona je počela", navode iz Hrvatskog sindikata saobraćajnih pilota.\nRazlog tome je, tvrde, nerealno planiranje rokova za zimsko održavanje aviona zbog čega se s letnjim redom letenja krenulo bez dva vlastita aviona koji će imati kašnjenje s ulaskom u promet od mesec i po dana.\nZato se, dodaju, na letove aviona Dash Q400 stavljaju Airbusi A319/A320, pa su avioni sa 174 sedišta umesto onih od 76, prevozili po 17 putnika i gubili enorman novac.\nTvrde da je iz kompanije otišla polovina mehaničara, trećina pilota i četvrtina stjuardesa, a odlazak osoblja nastavio se i u 2018.\nUz sve to, kompanija godinu i po nema Upravu u punom mandatu. Po treći put ponovljen konkurs i dalje se neobjašnjivo prolongira, upozorili su te naglasili da je za Kroacija erlajnz izbor novog direktora izbor između dve opcije: bankrota ili mogućeg oporavka kompanije.


Jakšić: Novi bojkot političko samoubistvo, opozicija ima šansu u Beogradu - European Western Balkans\nAutor EWB 20. 09. 2021. 20. 09. 2021.\nBoško Jakšić; Foto: FoNet\nBEOGRAD – Mislim da je najveći deo “bojkot opozicije“ shvatio da je bojkot obavio svoju funkciju na prošlim izborima i da bi ponavljanje bojkota bilo političko samoubistvo, izjavio je u intervjuu FoNetu novinar i kolumnista Boško Jakšić, koji se nada da opozicioni političari shvataju odgovornost koja stoji pred njima, posebno za beogradske izbore.\nUkoliko raštrkana opozicija propusti ovu šansu, upozorio je Jakšić u serijalu Kvaka 23, snosiće ogromnu odgovornost, jer se onda na političkoj sceni Srbije godinama neće stvoriti ni nova šansa, niti će doći do novih pomeranja.\nOn je ocenio da bi trebalo da se dogodi čudo da se opozicija dogovori da ide u jednoj koloni na parlamentarne izbore, a isto važi i za Beograd.\nKako je objasnio Beograd ima najveći potencijal i predstavlja veliku političku raskrsnicu na kojoj se nalazi Srbija.\n“Ukoliko se ne stvori se jedna kolona, onda se ozbiljno smanjuju šanse za uspeh u Beogradu“, ukazao je Jakšić i predočio da je Beograd jedini realni teren na kojem opozicija može da pobedi.\nUpitan da li to znači da ova generacija opozicionih političara na predstojećim izborima “trči poslednji krug“, Jakšić je odgovorio da su oni, što se njega tiče, “taj krug trebali da odtrče i ranije“.\nKao više nego problematičnu, Jakšić vidi i mogućnost da opozicija na predsedničke izađe sa jednim kandidatom, jer “oni nisu spremni da se dogovore i nađu neku vanstranačku ličnost od integriteta koja bi svojim autoritetom mogla da bude ozbiljan takmac Aleksandru Vučiću“.\nOn je, međutim, svestan da izbori na proleće sledeće godine neće biti fer i slobodni, u skladu sa standardima liberalne demokratije, već neka vrsta surogata.\nU takvim okolnostima, Jakšić misli da je potrebno koncentrisati se na evroparlamentarce, kako bi izbori bili održani u skladu sa postojećim zakonskim propisima, uveren da oni ne mogu da odbiju da insistiraju na jednom takvom predlogu.\n“Uporedo sa tim, neophodno je da se obezbedi i monitoring, ako ne sa evroparlamentarcima, onda bi predizborne i izborne procese morao da nadgleda OEBS, ali da ih prati u kontinuitetu“, naglasio je Jakšić.\nIstovemeno, on napominje da je “dilema ili izbori ili ulica u suštini nametnuta alternativa“ i postavlja pitanje “da li neko zaista očekuje da će Vučić pod pritiskom ulice prihvatiti da nešto promeni i da neke ustupke“.\nNa pitanje o tome da li Vučić i spoljnopolitičke poteze koje povlači na različitim stanama međunarodne scene koristi za unurašnju upotrebu, on je odgovorio da je “Vučić nesumnjivo ozbiljan političar, koji pažljivo planira sve svoje aktivnosti“.\nKako je istakao, Vučić još kapitališe na prostoru koji mu je najviše omogućila Angela Merkel, koja “jeste učinila ogromnu stvar za promociju Zapadnog Balkana na briselskoj agendi“.\n„Ne zaboravimo, međutim, da su za “vreme Angele Merkel nastali i Kačinski, i Orban i Janša i Vučić“, podsetio je Jakšić i konstatovao da je tolerancija prema njihovoj autoritarnosti i nacionalizmu “tamna strana njene politike“.\nU odgovoru na pitanje zašto Zapad uporno podržava Vučića, dok opoziciju ne smatra ozbiljnom alternativnom, on je uzvratio da “Zapad zaista smatra da je opozicija problematičnija od Vučića“, čemu je, u najvećoj meri, sama doprinela.\nKako je naglasio, opozicija nije spremna da odgovori na mnoga pitanja oko kojih Zapad očekuje jasne odgovore, poput odnosa prema evropskim integracijama i rešavanju kosovskog problema.\n“S druge strane, Vučić je poverenje u značajnoj meri stekao preko Angele Merkel, on je viđen kao garant stabilnosti, obećao je da će rešiti kosovski problem, poneo se vrlo korektno oko migrantske krize, a sada možda nudi rešenja i za vađenje litijuma“, nabrojao je Jakšić.\n“To što on ne ispunjava obećanja i što Zapad ima jedan neshvatljiv stepen strpljenja prema tome, to ostaje misterija, ali se Jakšiću čini da se taj proces približava kraju. U koordinaciji sa američkom administracijom, EU sada na pijedestal stavlja pravnu državu i poštovanje svih mogućih sloboda, “što može da označi kraj ovog perioda tolerancije u kojem je naprednjačka vlast toliko dugo uživala i od čega se Vučić tako mnogo okoristio“, zaključio je Jakšić\nBoško JakšićKvaka 23Međustranački dijalog\nEmina Muminović 10. 04. 2017. 11. 04. 2017.


Skupština raspravlja o budžetu za 2011. – Nadlanu.com\nSkupština raspravlja o budžetu za 2011.\nBEOGRAD, 23. decembra 2010. (Beta) – Skupština Srbije počela je u četvrtak sednicu na kojoj je predviđena rasprava o predloženom državnom budžetu za 2011. godinu, a početak sednice poslanici su iskoristili za postavljanje pitanja.\nPredlog budžeta za narednu godinu predviđa budžetski deficit od 120,5 milijardi dinara. Predlog predviđa prihode od 724,4 milijarde a rashode od 844,9 milijardi dinara. Budžet je projektovan u skladu sa procenom da će rast BDP-a u 2011. iznosti tri odsto, a da će inflacija biti u okviru od 4,5 odsto, sa odstupanjem plus ili minus 1,5 odsto.\nPrihodi republičkog budžeta, po osnovu naplate poreza, trebalo bi da budu veći za 10,1 odsto nego u 2010, pri čemu će rast prihoda od poreza na dobit biti najveći – 20,3 odsto. Od naplate akciza očekuje se povećanje od 18,9 odsto, poreza na dodatu vrednost (PDV) 10,9 odsto, a poreza na dohodak 7,6 procenata, dok će prihodi od carina biti manji za 8,5 odsto.\nU rashode budžeta uračunate su tri povišica plata i penzija, a prva će biti isplaćena u januaru i iznosiće dva odsto u odnosu na decembarska primanja. Naredno povećanje uslediće u aprilu i iznosiće koliko i tromesečni rast inflacije, a oktobarska povišica biće usklađena sa rastom šestomesečne inflacije i uvećana za polovinu rasta BDP-a u 2010. godini.


f Đaci pozivaju na očuvanje prirode - Arhus Centar Subotica\nĐaci pozivaju na očuvanje prirode\nĐaci Osnovne škole u Pranjanima, na padinama Suvobora, sa svojim profesorom Đurom Ćeranićem snimili su pet ekoloških filmova koji su stigli i do UNICEF-a.\nProfesor Ćeranić predaje geografiju i kod svojih učenika posebno razvija ljubav prema prirodi i očuvanju životne sredine koja je sve više ugrožena i u tom planinskom kraju.\nKako je izjavio za agenciju Beta, prvi film je snimljen pre pet godina pod nazivom "Sačuvajmo Kamenicu" a posvećen je jednoj od najčistijih reka u Srbiji koja izvire na Maljenu a uliva se u Zapadnu Moravu kod Čačka.\n"Prikazali smo planinsku reku koja protiče kroz varošicu Kamenicu i druga susedna sela koja, nažalost, odumiru jer u njima žive staračka domaćinstva ali je i ovo područje pod udarom raznih zagađivača", rekao je taj profesor.\nZa taj dokumentarac saznalo su i u međunarodnim ekološkim organizacijama a Ministarstvo kulture Srbije je ocenilo da je "malim koracima učinjena velika korist".\nPosle tog prvenca snimljena su još tri filma u susednim selima a poslednji je urađen pretprošle godine i nazvan "Jeljen u plamenu" opisuje požar u kojem je izgorelo 650 hektara borove šume i ostalog rastinja u atarima opština Gornji Milanovac i Čačak.\nProsvetni radnici u Pranjanima kažu da su đaci oduševljeni tim poslom i da stalno daju nove ideje što afirmiše taj planinski kraj i svima upućuju poziv da se sačuva priroda.


U "Ušću" i mobilnom autobusu vakcinisano više od 8.000 osoba\nU „Ušću“ i mobilnom autobusu vakcinisano više od 8.000 osoba\nTanjug 19. maja 2021. 12:23\nBEOGRAD – U beogradskom tržnom centru „Ušće“ i autobusu adaptiranom u mobilni punkt za vakcinaciju protiv korona virusa do sada je imunizovano više od 8.000 osoba, kaže gradska sekretarka za socijalnu zaštitu Nataša Stanisavljević, dodajući da se na taj način želi doći do svakog građanina koji želi da primi vakcinu.\nOna je za Tanjug navela da se prate potrebe građana i da se punktovi za imunizaciju otvaraju tamo gde je to potrebno, kako bi bili što dostupniji građanima.\n„To je bila poenta, da idemo tamo gde obični punktovi za vakcinaciju ne mogu biti dostupni“, rekla je Stanisavljević i dodala da je na punktu u tržnom centru „Ušće“ do sada vakcinisano više od 6.000 građana, a u autobusu za vakcinaciju preko 2.100.\nNajavila je da je u planu da se takvi punktovi otvore i u tržnim centrima „Beo šoping centar“, „Rajićeva“, „Galerija“ i „Stadion“.\n„Razgovarali smo sa njihovim predstavnicima i oni su dali prostor bez nadoknade“, rekla je ona.\nStanisavljević je rekla da se Beograd polako približava broju od 50 odsto vakcinisanih.\nKaže da je naročito ponosna što je vakcinisano više od 77 odsto sugrađana starijih od 65 godina, ali i istakla da je cilj da se dostigne 90 odsto te populacije.\n„Opštine Stari grad i Savski venac se već približavaju 90 odsto, ali imamo druge opštine gde je oko 60 odsto. Zato je važno da svaka gradska opština ima jednaku mogućnost za vakcinaciju i zato smo otvorili 52 mobilna punkta u svakoj ambulanti, u svakom selu“, rekla je Stanisavljević.\nZbog loših vremenskih uslova, trenutno se vrši dezinfekcija autobusa namenjenog za vakcinaciju koji će, najavljuje Stanisavljević, od petka ponovo biti dostupan građanima.\nNavela je će autobus u petak biti na 25. maju na Starom gradu, u subotu na Zemunskom keju, u nedelju na Adi Ciganliji, a u ponedeljak u Surčinu.\nKaže i da je 15. maj bio rekordan po broju vakcinisanih u jednom danu u tom autobusu, kada je više od 430 ljudi primilo vakcinu protiv korona virusa.\n„Građani dobro reaguju na otvaranje ovakve vrste punktova“, istakla je Stanisavljević, podsetivši da se to organizuje uz predlog struke, pre svega Gradskog zavoda za javno zdravlje.


Festival arhitekture BINA od 22. aprila do 20. maja – 24sata online\nFestival arhitekture BINA od 22. aprila do 20. maja\nŠesnaesto izdanje Beogradske internacionalne nedelje arhitekture – BINA biće održano od 22. aprila do 20. maja, besplatno za sve posetioce, u organizaciji Društva arhitekata Beograda i Kulturnog centra Beograda (KCB), saopštili su organizatori.\nU fokusu BINA programa je centralna tema “Beogradska škola stanovanja”, koja sadrži brojne podteme (urbanistička rešenja, javni prostori, zelene površine, saobraćajna rešenja i komunikacija, organizacija stana i drugo) bliske stručnjacima i najširoj publici.\nBINA 2021 se ove godine realizuje kroz četiri programske celine – Fokus, Izložbe, Edukacija i Šetnje.\nNamera organizatora je da se kroz taj niz programskih formata – izložbi, predavanja, pratećih programa i tematskih šetnji, predstave kvalitetna ostvarenja realizovana u oblasti arhitekture, sa posebnom pažnjom na Beograd i region.\nBINA Fokus je centralna programska celina, u okviru koje će u Likovnoj Galeriji KCB biti otvorena studijska izložba „Beogradska škola stanovanja od kraja 1950. do sredine 1980. – Kompleksnost ideja“ autorke Tanje Damljanović Konli i saradnice Dragane Mecanov.\nPosle Bogdana Bogdanovića, Nikole Dobrovića, Ivana Antića i Aleksandra Stjepanovića, tekuća 2021. godina biće u znaku postignuća domaćih stručnjaka u oblasti planiranja i projektovanja stambenih zona koji su kvalitetom svojih realizacija izborili status da budu međunarodno prepoznati kao „Beogradska škola stanovanja“.\nI ove godine kao i prethodnih, BINA izložbe čine okosnicu drugog segmenta manifestacije.\nIzložba „Cerak – 40 godina posle“ autorke i kustoskinje Milenije Marušić biće postavljena u izlogu KCB, na Trgu republike.\nNaselje Cerak-Vinogradi je dobilo status zaštićenog kulturnog dobra, što je jedinstven slučaj u ovom delu Evrope, a iste godine dokumentacija o ovom naselju uvrštena je u zbirku savremene arhitekture Muzeja MOMA u Njujorku.\nVažan segment manifestacije čine BINA edukativni programi, gde spadaju radionice za najmlađe, srednjoškolce i studente, kao i predavanja „Savremena arhitektura“ i „Žene u arhitekturi“ Milene Zindović.\n“BINA šetnje” kao besplatne tematske šetnje kroz arhitekturu grada, čine poseban segment namenjene najširoj publici.\nFestival BINA u 2021. obeležava 16 godina svog postojanja, tokom kojih je od inicijative grupe entuzijasta izrasla u veoma značajnu međunarodnu manifestaciju sa širokim spektrom institucionalnih i pojedinačnih partnera.\nTagovi: arhitekturaBeogradBINADruštvo arhitekata BeogradafestivalKulturni centar Beograda\nSekretarijat za inspekcijske poslove u kontroli hostela


I ovog proleća vašem automobilu može biti SUPER - Dunav osiguranje\nIskoristite super popuste u „Dunav osiguranju“ za sva motorna vozila\nSavestan i odgovoran vozač je onaj koji, pored poštovanja saobraćajnih propisa i brige o učesnicima u saobraćaju, vodi računa i o bezbednosti svog vozila. Kompanija „Dunav osiguranje“ već dugi niz godina brine o svojim klijentima, pa je u okviru tradicionalne prolećne akcije pripremila popuste za polise koje vašem automobilu pružaju pouzdanu zaštitu u slučaju bilo kakve nezgode u saobraćaju.\nSvi koji odluče da tokom akcije koja će trajati do 30. aprila 2022. godine kupe auto-kasko osiguranje, ostvaruju popust od 15% na visinu premije osiguranja za putnička vozila. Ova ponuda važi za vozila koja se prvi put registruju, kao i za sva ostala, uključujući obnovu osiguranja, kao i ugovaranje osiguranja za polovna vozila.\nZa osiguranje od auto-nezgoda ili za pomoć na putu, tu je popust od 30%, a u slučaju da se objedine ova dva osiguranja, popust iznosi čak 50%! Polisa osiguranja od auto-nezgode pokriva smrt koja nastupi usled nesrećnog slučaja pri vožnji ili upravljanju motornim vozilom, ali i trajne invaliditete.\nKako bi nagradila svoje klijente za lojalnost, Kompanija „Dunav“ je pripremila posebne poklone za one koji tokom trajanja akcije zaključe neko od osiguranja motornih vozila. Za zaključivanje auto-kasko polise, dobija se poklon-vaučer u iznosu od 4.000 dinara za „Dunav auto“. Vrednost vaučera može se iskoristiti do 30. juna 2022. godine, i to za usluge tehničkog pregleda, za zamenu stakala, zamenu ili nabavku guma, kao i za ostale usluge koje „Dunav auto“, najveći lanac tehničkih pregleda u zemlji, nudi na više od 70 lokacija širom Srbije.\nDodatni poklon u vidu polise osiguranja pomoći na putu namenjen je svima koji tokom trajanja akcije kupe polisu kasko osiguranja za nova vozila. Ta polisa važi na svakom putovanju, bilo gde u Srbiji ili širom Evrope, uključujući i Tursku, a pokriva osnovne rizike koji se mogu desiti na putu.\nKada sednete u auto, cilj treba da bude sigurno putovanje do odredišta i bezbedna vožnja! Taj cilj sa vama deli i „Dunav osiguranje“ u okviru ove prolećne akcije sa super ponudom i popustima. Svi zainteresovani mogu se informisati o kupovini ili obnovi osiguranja, jednostavno i brzo, popunjavanjem onlajn zahteva za ponudu, nakon čega će vas kontaktirati stručno lice Kompanije. Na zvaničnom sajtu www.dunav.com ili pozivom na besplatan broj Kontakt centra (0800 386 286) klijenti se mogu upoznati sa svim ponudama osiguravajućih usluga, kao i sa svim lokacijama naših poslovnica.


Nemačka policija prekinula je miting u centru Berlina, jer učesnici ne poštuju regulative uvedene radi suzbijanja širenja virusa korona.\n- Na žalost, nije bilo druge mogućnosti. Prišli smo organizatorima demonstracija i obavestili ih da moraju da se raziđu - navodi se u policijskom saopštenju, prenosi nemačka novinska agencija DPA.\nPolicija ističe da okupljeni nisu držali rastojanje jedni od drugih i da mnogi od njih nisu nosili maske.\nNakon pregovora sa organizatorima policija je objavila da prekid miting, koji je okupio oko 18.000 ljudi.\nOko 3.000 policajaca angažovano je da bi pratili proteste u organizaciji grupacije "Lateralno mišljenje 711".


ARTinfo - Tri državljanina BiH predmet istrage zbog terorističkog napada u Parizu 2015. godine\nDržavljanin Bosne i Hercegovine Adis Abaz uhićen je u akciji njemačke policije zbog povezanosti s terorističkim napadom u Parizu 2015. godine. Abaz je uhićen po potjernici belgijske policije prije osam dana u njemačkom gradu Drezdenu, a kako prenose mediji, on bi uskoro trebao biti izručen Belgiji.\nKako su nam rekli za klix iz Ministarstva, Ambasada BiH u Berlinu je 28. lipnja 2019. godine primila službenu informaciju nadležnog Državnog tužilaštva u Drezdenu da je, na osnovu Evropskog naloga za uhićenje koji je izdao Osnovni istražni sud u Briselu, Kraljevina Belgija, jedan državljanin BiH uhapšen u SR Njemačkoj 20. lipnja 2019. godine u 1:48 sati.\n"U istoj informaciji se navodi da se imenovana osoba nalazi u ekstradicionom pritvoru u pritvorskoj jedinici u gradu Hale u SR Njemačkoj, gdje će boraviti do pravosnažnosti odluke o izručenju nadležnim organima Kraljevine Belgije", kazali su iz Ministarstva vanjskih poslova BiH.\nPrema navodima Državnog tužilaštva u Drezdenu, predmetni evropski nalog za hapšenje izdat je zbog postojanja sumnje da je imenovana osoba povezana s aktivnostima terorističke grupe odgovorne za terorističke napade u Parizu od 13. studenog 2015. godine, koji su se dogodili u koncertnoj dvorani Bataclan.\n"U informaciji Državnog tužiteljstva u Drezdenu navedeno je i da se istraga u istom predmetu nastavlja protiv imenovanog i još dva državljanina BiH, čija imena nisu navedena, uz napomenu da, za sada, javnosti neće biti dostupno više informacija, zbog razloga koji se tiču daljnjeg provođenja istrage", zaključuju iz MVP-a BiH.


Stižu nova pravila za tehničke preglede u BiH\nSrpska uvezla tri puta više struje - Nakon havarije u Dubrovniku HET proizvodi samo trećinu električne energije\nSkandalozna provokacija Јusufa Nurkića - Veličao vojnike koji su ratovali protiv Srba\nЈusuf Nurkić, košarkaš Portanda koji zbog povrede ne igra u polufinalu Zapadne konferencije protiv Denvera, izazvao je bijes navijača u Srbiji provokativnom majcom u kojoj se pojavio u dvorani Blejzersa. Istovremeno, nema sumnje da je oduševio navijače u BiH.\nSudu BiH dodatnih 105.000 KM za zapošljavanje četiri službenika\nSavjet ministara BiH odobrio je 105.000 KM iz tekuće budžetske rezerve Sudu BiH i to za novo zapošljavanje službenika.\nVučić Tačiju: Urazumi se, ti zavisiš od nas\nTi Hašime zavisiš od nas. Neće to tako da ide, molim te da mi razgovaramo, a ne da ti govoriš šta hoćeš, a šta nećeš, rekao je danas na zajedničkom sastanku, u okviru Samita Brdo-Brioni u Tirani, predsjednik Srbije Aleksandar Vučić kosovskom predsedniku Hašimu Tačiju.


Crkva Hristovog vazneselja u Podgorici, ilustrativna fotografija\nKoliko ima Srba u administraciji?\nOdgovarajući na tvrdnje o diskriminaciji Srba u Crnoj Gori prilikom zapošljavanja u državnoj administraciji, direktor direktorata Ministarstva za ljudska i manjinska prava Leon Đokaj kaže za Radio Slobodna Evropa (RSE) da ne može biti riječi o bilo kakvoj diskriminaciji za bilo koju etničku grupu ili bilo kog pojedinca na osnovu nacionalne pripadnosti.\nO tome, kaže Đokaj, govore podaci iz zvaničnih istraživanja, prema kojima je 2015. godine u crnogorskoj administraciji bilo preko 11 posto nacionalno izjašnjenih Srba.\n“Ministarstvo za ljudska i manjinska prava, odnosno Zaštitnik ljudskih prava i sloboda ne bilježe slučajeve da je neko ostao bez posla ili da neko nije stekao posao zato što se izjašnjava kao Albanac, Bošnjak, Srbin ili drugačije. Prema zvaničnom istraživanju, u državnim organima je 2011. godine bilo 8,5 posto Srba, a 2015. godine 11,24. Kad govorimo o ovim podacima moramo imati u vidu da je to slobodna volja nekoga da li će se izjasniti u etničkom ili nekom drugom smislu. Takođe, slobodna je volja da li će popuniti formular”, kaže Leon Đokaj konstatujući da tako Crna Gora potvrđuje da je građanska država kao što je navedeno u Ustavu i naglašava:\n“Apsolutno ne postoji bilo kakav stepen diskriminacije bilo kog naroda, a prvenstveno onih kojih je značajan broj i to skoro 29 posto (Srba). Treba reći da je srazmjerna zastupljenost garantovana za pripadnike nacionalnih manjina”, rekao je Đokaj.\nVučić o popisu u Crnoj Gori\nStatus Srba u Crnoj Gori aktuelizovao je predsjednik Srbije Aleksandar Vučić koji je rekao da je za njega od ključnog značaja popis stanovništva u Crnoj Gori 2021. godine.\nVučić je istakao da bi, kako je rekao, bila katastrofa da se na tom popisu pokaže da "Srbi u Crnoj Gori nestaju". Vučić je najavio određene aktivnosti sa ciljem ohrabrenja da se srpski narod u Crnoj Gore “izjasni onako kako su se izjašnjavali njihovi preci”.\nDruga poruka, takođe iz Srbije, dolazi od šefa diplomatije Ivice Dačića koji je ocijenio da je od 29 posto stanovnika u Crnoj Gori koji su se izjasnili kao Srbi, mnogo manji broj zaposlen u administraciji Crne Gore.\nOve stavove dijele i u opozicionom Demokratskom frontu (DF) koji takođe tvrdi da su Srbi u Crnoj Gori diskriminisani po više osnova.\nZašto DF tvrdi da ima diskriminacije?\nPoslanik DF Slaven Radunović ocjenjuje za RSE da su Srbi u Crnoj Gori uglavnom u opoziciji, zbog odnosa vlasti prema njima, a cilj vlasti je da spusti procenat Srba na sljedećem popisu:\n“Srbi su uglavnom, zbog odnosa režima prema njima, u velikom dijelu u opoziciji, a režim gradi svoju poziciju na tom antisrpskom djelovanju. Jer iako je režim krenuo sa pozicija koje možemo nazvati prosrpskim, u jednom momentu su izračunali da mogu da obezbijede većinu u Crnoj Gori tako što će krenuti sa jednim oblikom promjene identiteta. Mislim da je jedno od glavnih pitanja koje zanima Mila Đukanovića (predsjednika Crne Gore) u sljedećem periodu, čak možda više od bržeg ulaska u Evropsku uniju, da spusti Srbe ispod 20 posto da bi nekako Crnogorci prešli 50 posto kako bi rekao da je Crna Gora dominantno država Crnogoraca, što sad ne može da kaže.”\nNa drugoj strani najviši državni funkcioneri Crne Gore se pozivaju na prethodne popise stanovništva koji su bilježili povećanje broja nacionalno izjašnjenih Srba u Crnoj Gori.\nPremijer o broju Srba u Crnoj Gori\nPremijer Duško Marković je nedavno u intervjuu Televiziji Crne Gore odbacio optužbe o asimilaciji:\n“Asimilacija podrazumijeva da država pritiska građane da se ne bi izjašnjavali onako kako se osjećaju. Za deset godina je povećan broj crnogorskih građana koji se izjašnjavaju kao Srbi za više od tri puta. To je dokaz da je Crna Gora slobodno i demokratsko društvo i da se oni mogu izjašnjavati kako osjećaju i kako žele”, rekao je premijer Marković i odbacio optužbe da nema Srba u administraciji.\nGodine 1991. godine Srbi u Crnoj Gori su činili 9,34 posto ukupnog stanovništva, 2003. 32 posto, a popis iz 2011. godine je pokazao da Srbi čine 28,73 posto stanovnika u Crnoj Gori\n“Imamo veliki broj poslanika u crnogorskoj Skupštini koji se izjašnjavaju nacionalno kao Srbi. Imamo više opština u kojima su na vlasti bile srpske partije, a predsjednici se izjašnjavali kao Srbi. U Demokratskoj partiji socijalista postoji veliki broj pojedinaca koji se izjašnjavaju kao Srbi. Mi smo ponosni na to i mi o tome ne vodimo evidenciju”, zaključio je premijer Marković.\nGodine 2018. najavljeno je istraživanje Uprave za kadrove o zastupljenosti manjinskih i drugih nacionalnih zajednica u državnim organima. Rezultati tog istraživanja do sada nisu objavljeni.\nKada je riječ o rezultatima popisa stanovništva, nakon uvođenja višepartijskog sistema 1991. godine Srbi u Crnoj Gori su činili 9,34 posto ukupnog stanovništva. Dvanaest godina kasnije, odnosno 2003. godine, na popisu se 32 posto građana izjasnilo Srbima, a popis iz 2011. godine je pokazao da Srbi čine 28,73 posto stanovnika u Crnoj Gori.


Kontrola budžeta i finansiranje javnih potreba Digitalni repozitorijum Instituta ekonomskih nauka u Beogradu\nKontrola budžeta i finansiranje javnih potreba\nMarjanović, Darko and Radojević, Predrag (2011) Kontrola budžeta i finansiranje javnih potreba. In: Strategijski menadžment i sistemi podrške odlučivanju u strategijskom menadžmentu. Ekonomski fakultet, Subotica.\nM33-12.pdf - Published Version\nBudžet je pravni akt (plan) koji donosi najviše zakonodavno telo, kojim se detaljno predviđaju javni prihodi i rashodi za narednu budžetsku godinu. Elementi budžeta (budžetske stavke) su prezentirane po unapred specificiranoj budžetskoj klasifikaciji. S obzirom da je savremena država preuzela na sebe obavljanje različitih funkcija, njihovo finansiranje mora biti sprovedeno putem odgovarajućeg obima javnih prihoda, prikupljenih putem uobičajenih izvora (porezi, doprinosi, carine, takse i dr.). Jedan takav proces, zbog složenosti i velike važnosti za savremenu državu, mora biti usmeravan, praćen i kontrolisan. Izvršenje budžeta se zasniva na realizaciji kvantitativnih, kvalitativnih i vremenskih specifikacija koje se vezuju za odgovarajuće budžetske stavke. Javnim prihodima se finansiraju javne potrebe koje nije moguće zadovoljiti putem klasičnog tržišnog mehanizma. Efikasna realizacija budžeta po pojedinim fazama podrazumeva kontrolu upotrebe budžetskih sredstava, pri čemu je Zakonom o budžetskom sistemu predviđeno više nivoa kontrole sa ciljem povećanja efikasnosti trošenja javnih prihoda.\njavne potrebe, budžet, izvršenje budžeta, budžetska kontrola\n16 Sep 2019 08:22


Potvrdili su naši momci da im nema ravnih u vaterpolu, uostalom što pokazuje dominacija na šampionatima Evrope. Pala je i Španija, u meču koji je obilovao preokretima, a sve je to podsetilo na šampionat sveta 2009. godine.\nSrbija je se 2009. godine takođe u finalu sastala sa Španijom. Posle 32 minta igre rezultat je bio 6:6, a nakon prožetaka je bilo 7:7, pa su i tada o pobedniku morali da odlučuju peterci.\nIshod je bio isti kao i ove subote, samo što je tada odlučujući gol za našu selekciju postigao Milan Aleksić, a devet godina kasnije to je uradio Miloš Ćuk.


Holandski premijer Mark Rute izjavio je danas da Holandija "gura" vlastitog jakog kandidata za poziciju novog predsednika Međunarodnog monetarnog fonda, ali je odbio da kaže o kome je reč.\nU javnosti je rašireno mišljenje da će se u trci za naslednika Kristin Lagard naći Jerun Dajselblum, 53-godišnji bivši holandski ministar finansija, koji je tokom grčke finansijske krize predsedavao evrogrupom, koja okuplja ministre finansija evrozone, navodi agencija Rojters.\nJoš dva imena koja se pominju u ovoj trci su guverner Centralne banke Engleske Mark Karni i drugi čovek u Svetskoj banci - Kristalina Georgijeva.\n- Podržavamo jednog kandidata za koga smatramo da ima vrlo dobre reference da postane kandidat EU, ali neću navoditi ime - rekao je Rute novinarima na svojoj nedeljnoj konferenciji za štampu.\nŠefica MMF-a Kristin Lagard je nominovana da u oktobru postane novi predsednik Evropske centralne banke.


Srbija protiv Španije u Čačku - Ozonpress :: internet portal\nČačak i Gornji Milanovac biće domaćini dve međunarodne utakmice između Srbije i Španije u futsalu (U19). Prvi meč igra se 15.januara u Sportskoj hali „Breza“ u Gornjem Milanovcu, dok se isti rivali dan kasnije sele u Čačak. Meč u Sportskoj dvorani „Mladost“ u Atenici igra se u sredu 16.januara od 19 časova. Ulaz na obe utakmice je besplatan.\n– Velika je čast igrati sa mladom reprezentacijom u Čačku i Gornjem Milanovcu. Čačak je grad sa bogatom futsal istorijom i Čačani vole futsal. Moram reći da su i moji koreni iz Konjevića i na to sam veoma ponosan. Nadam se da ćemo imati solidnu podršku sa tribina,jer nam je veoma neophodna.U goste nam dolazi reprezentacija Španije ,koja je među četiri najbolje reprezentacije na svetu u uzrastu do 19 godina. Biće veoma teško, ali mislim da je vreme da odigramo na visokom nivou ove dve utakmice i pokažemo koliko smo napredovali, kako kroz ekipe u kojima naši momci igraju i treniraju, tako i kroz sva okupljanja reprezentacije do sada, rekao je selektor Srbije Vladimir Jovanović.\n– Futsal je sport u kome podjednako morate igrati i srcem i „glavom“ , a uz to morate biti fizički prespremni. Videćemo u dvomeču koji sledi na kom smo nivou i ovo će biti idealna provera da vidimo gde se trenutno nalazimo po kvalitetu. Ovi momci zaslužuju podršku jer su poslednje 2 godine svog života posvetili svom napretku i kvalifikacijama za prvo EP do 19 godina, istakao je Jovanović.


SIQ: Integrisani sistemi upravljanja\nSvaki pojedinačni standard sistema upravljanja predstavlja jedan dio upravljanja organizacijom. Zato je posve razumljivo, da njihovo udruživanje daje mogućnost za poboljšanje cijelog sistema upravljanja organizacijom.\nOsnovni standard sistema upravljanja organizacijom je trenutno standard za sistem upravljanja kvalitetom po ISO 9001. Ovaj standard je osnova za ostale standarde, koji se na njemu nadograđuju i proširuju. Djelatnost organizacije je važan faktor u odlučivanju koji standard od nabrojanih standarda pored postojećeg ISO 9001 bi organizacija koristila.\nOrganizacija koja u svojoj djelatnosti utiče bitno na okolinu, treba da uvede sistem u skladu sa zahtjevima standarda ISO 14001 Organizacije, koje upravljaju podacima, treba da upotrijebe jedan od informacijskih standarda, (ISO/IEC 27001, Qweb). Organizacije, koje su uključene u prehrambeni lanac, treba da uvedu sistem HACCP ili standard ISO 22000. Organizacije, koje se u radu susreću sa većom opasnošću povreda i ugrožavanja zdravlja treba da koriste standard BS OHSAS 18001.\nOrganizacije koje su uključene u automobilsku industriju, trebaju da koriste odgovarajući standard za automobilsku industriju ISO/TS 16949, organizacije, koje izrađuju medicinska uređaje/pomagala, koriste npr. standard ISO 13485. Svaka organizacija pojedinačno može jednostavno da nadgradi svoj sistem upravljanja kvalitetom sa nekim od sistema zavisno od njegove djelatnosti.


Enterprise Content Management – Sharepoint\nSharepoint je Microsoft proizvod iz porodice ECM rešenja. Cloud tehnologije su nam omogucile da vam ponudimo ovo rešenje svetskog glasa kao uslugu u COMING cloud-u. Share point se koristi za automatizaciju procesa cuvanja poslovnih informacija i dokumnetacije, logickoj pretrazi istih, timskom radu na dokumentima, kao baza znanja vaše kompanije. Rešenje je intuitivno i web orijentisano.\nRešenje omogucava lako i bezbedno upravljanje sadržajem kompanije. Pod sadržajem podrazumevamo sve vrste dokumentacije, video i audio zapise, prezentacije, fakture, vebsajtove, i ostale dokumente. Pročitaj više\nPoslujemo u periodu digitalne ere, dakle pored pisanog, koristimo se i elektronskim poslovnim sadržajima. Sharepoint je adekvatno rešenje za upravljanje svim poslovnim sadržajima. Rešenje omogucava kreiraje politika pristupa i ovlašcenja korisnika, što znaci da vaši zaposleni mogu da manevrišu samo onim sadržajima kojima imaju pristup. Pored jednostavne pretrage sadržaja, rešenje omogucava kreiranje uredenog protoka dokumentacije kako bi uvek imali uvid u potrebne informacije ili dokumentaciju.\nRešenje odlikuje velika integrativna moc. Moguce je recimo integrisati ga sa Microsoft Dynamics NAV-om ili CRM-om kako biste iz jednog programa imali uvid u funkcionalnosti i sadržaj drugog. ...manje\nMicrosoft Sharepoint u COMING cloud-u vam omogucava: bezbedno cuvanje sadržaja sa svakodnevnim rezervnim kopijama, brzo i lako pretraživanje sadržaja, deljenje sadržaja i fajlova, timski rad, kolaboraciju, integraciju sa društvenim mrežama i ostalim softverima. Pročitaj više\nECM rešenja, medu kojima je i Microsoft Sharepoint, vam omogucava da evidentirate svaki sadržaj, bilo pisani sa skeniranjem ili digitalni i email sadržaj. Za svaki dokument odnosno lokaciju su definisana prava pristupa tako da korisnici mogu da vide ono za šta imaju dozvolu. Za pisane dokumente proces se može urediti tako da se na primer, odmah po prijemu, dokument skenira i evidentira u sistem gde dobija osnovne podatke vezane za delovodnik (broj dokumenta, datum, broj delovodnika, datum evidentiranja, opis i na koga je adresiran). Odmah po evidentiranju u sistemu dokument se prikazuje na portalu (sadržaju) osobe kojoj je prosleden. Osoba kojoj je prosleden može da traži neko odobrenje po dokumentu tj. ukoliko je predracun, zahtev za odobravanje placanja se pojavljuje kod direktno nadredenog I, kada on odobri, informacija se vraca osobi inicijatoru i eventualno racunovodstvu i finansijama. Na ovaj nacin mogu se kontrolisati i pratiti poslovni procesi i dokumenta vezana za poslovne procese. Dalje, ukoliko je neki dokument predmet rada, Shapoint ima mogucnost da na istom dokumentu radi više osoba kako u firmi tako i izvan firme i da zaposleni nemaju potrebu da jedni drugima šalju datoteke koje mogu biti velike i time da zaguše resurse, a mogu doci u problem i da se neke informacije izgube (recimo da dobijete od 5 zaposlenih komentare i sadržaj nekog dokumenta).\nUkoliko uporedimo varijantu korišcenja rešenja kao usluge u COMING cloud-u i instalaciju rešenja na vašoj infrastrukturi, dolazimo do zakljucka da je rešenje nekoliko puta ekonomicnije u cloud-u, posebno ukoliko vam je potreban manji broj licenci. Ukoliko ste korisnik velikog broja licenci, rešenje isporuceno kao usluga u cloud-u je najmanje dupolo ekonomicnije od rešenja na vašoj infrastrukturi. Pročitaj više\nU slucaju korišcenja sopstvene infrastrukture potrebno je obezbediti serversku i storage infrastrukturu, Minimalni memorijski zahtevi su 14GB. Pored navedenog potrebni su domen serveri, ostala infrastruktura, inženjer sati za podešavanje sistema kao i kupovina SQL servera. Sa druge strane, korišcenjem usluge u COMING cloud-u, na raspolaganju vam je redudantna, bezbedna i pouzdana infrastruktura. Cena usluge zavisi od resursa i broja licenci u upotrebi što je cini predvidivom. Nema zastoja u radu zbog otkaza opreme, kao ni potrebe za zanavljanjem infrastrukture ili brigom oko kupovine licenci.\nUkupni troškovi za rešenje na sopstvenoj infrastrukturi se nikada ne srecu sa troškovima placanja usluge. Cloud je dokazano ekonomicniji nacin isporuke. Naš cilj je da za svoje poslovanje obezbedite optimalno rešenje sa opravdanom cenom. Ukoliko vas rešenje interesuje, spremni smo da vam predocimo sve troškove implementacije, održavanja i korišcenja rešenja za vaše poslovanje.


Tegeltija: Granicu za EU otvoramo kad oni otvore za građane BiH | Srpskacafe\nTegeltija: Granicu za EU otvoramo kad oni otvore za građane BiH\nUtorak, 30.06.2020., 17:28 Utorak, 30.06.2020., 17:32\nZoran Tegeltija, predsjedavajući Savjeta ministara BiH, rekao je danas novinarima da su imenovanja ponovo skinuta sa dnevnog reda, ali da vjeruje da će lideri političkih partija koji čine većinu dogovoriti to u narednih nekoliko dana.\nGovoreći o pitanju otvaranja granica BiH za građane EU , Tegeltija je rekao da danas nisu donijeli odluku s obzirom na to da ni EU to nije učinila kad je u pitanju BiH. Kaže da je jedinstven stav svih članova Savjeta ministara da se za građane EU ne otvori granica dok oni ne otvore granicu za BiH.\nOn je kazao da je Savjet ministara danas donijelo odluku o privremenom finansiranju insititucija, s obzirom na to da budžet još nije donesen, ali se nada da će naredne sedmice Predstavnički dom i Dom naroda Parlamenta BiH usvojiti budžet.\n– Mislim da je ministarica Turković dobila nekompetentno mišljenje ljudi koji su tražili da se ta tačka dnevnog reda skine sa sjednice – rekao je Tegeltija.


Predstavnici JP Morsko dobro učestvovali na 3. Konferenciji pomorskog prava na Jadranu (Adriatic Marine Law Conference)\nPredstavnici Službe za upravljanje lukama od lokalnog značaja u JP Morsko dobro učestvovali su krajem maja na 3. Konferenciji pomorskog prava na Jadranu (3rd Adriatic Maritime Law Conference), koju je u italijanskom gradu Grado organizovalo društvo za pomorsko pravo Italije (Associazione Otaliana di Diritto Marittimo).\nPredstavnici JP Morsko dobro održali su prezentaciju na temu „Regulatorni okvir i organizacioni model upravljanja lukama i marinama u Crnoj Gori – trenutna situacija i neophodne promjene“.\nPrezentaciju je imalo još 11 učesnika iz Italije, Slovenije i Hrvatske, a u okviru njih prezentovani su podaci i izvještaji radnih grupa koje su radile na formiranju i uspostavljanju novih pravnih aspekata vezanih za nautički turizam na Jadranu i nove organizacije za marine u Italiji. Predočene su posledice i izazovi prilikom implementacije različitih evropskih direktiva vezanih za pružanje servisnih usluga u lukama, a bilo je rijči i o rješavanju konkretnih problema vezanih za buku u lukama.\nIskustva su razmjenjena sa predstavnicima iz Hrvatske u primjenjivanju pravnog okvira vezanog za unapređenje putničkog saobraćaja na Jadranskom moru (primjenom regulative EU 1177/2010 u Hrvatskoj), o režimu priobalnog pomorskog linijskog saobraćaja u Hrvatskoj, kao i o iskustvu na polju koncesija za javni obalni pomorski saobraćaj nakon ulaska te zemlje u EU.\nOsim pomenutih bile su održane i prezentacije vezane za zaštitu životne sredine od negativnih uticaja putničkih brodova u Jadranskom moru i implementaciju međunarodne regulative vezane za zaštiu mora i podmorja.


Konferencija KAKO GRADIMO SUTRA? | Kulturni centar Beograda\nNešto manje od mesec dana nas deli od Svetske nedelje zelene gradnje #WGBW2019 i kampanje #BuildingLife.\nKao svoj ključni događaj tokom ove nedelje, Savet zelene gradnje Srbije organizuje konferenciju KAKO GRADIMO SUTRA? Kulturni centar Beograda i serijal „Arhitektura u kontekstu“ se pridružuju svetskoj kampanji promocije održivih principa gradnje i podržava nacinalnog člana Savet zelene gradnje Srbije, otvarajući svoj prostor za predstavljanje principa i dobrih praksi iz ove oblasti.\nTransformacije su potrebne u svim segmentima građevinarstva, počev od donosioci odluka, sektora nekretnina, proizvodnje materijalia, projektovanja, izvođenja, preko održavanja i upotrebe od strane samih korisnika, pa sve do rušenja i reciklaže,odnosno reupotrebe. Zato WorldGBC Svetski Savet zelene gradnje), kao nosioc kampanje, poziva sve zainteresovane da se, na lokalnom nivou, pridruže nacionalnim Savetima zelene gradnje širom sveta i pomognu u izgradnji bolje budućnosti!


Nastavak izgradnje autoceste na Koridoru 5-C – Radio Feral\n09/12/2015 Mirza Musanovic\t0 Comments\nVijeće ministara BiH utvrdilo je Prijedlog ugovora o zajmu (Projekt Koridor 5-C 2) između Bosne i Hercegovine i Evropske banke za obnovu i razvoj u iznosu od 80 miliona eura s rokom otplate zajma od 15 godina, uključujući četiri godine grejs perioda i povoljnu EURIBOR kamatu.\nZajam će se se koristiti za izgradnju autoceste na poddionici od Bune do Počitelja u dužini od 7,2 km te izgradnju autoceste na poddionici između Donje Gračanice i tunela Zenica, koji je nastavak dionice Klopče – Donja Gračanica, uključujući petlju Zenica Sjever zajedno s mostom preko rijeke Bosne i spojnom cestom od petlje do regionalnog puta u dužini od 3,9 km.\nSredstva će biti alocirana na Federaciju BiH, a korisnik zajma je JP Autoceste FBiH d.o.o. Mostar.\nOčekuje se da će projekt biti završen do 31. decembra 2019. godine.\nZa ovaj projekt bit će osigurano i vlastito finansiranje neophodno za završetak projekta u iznosu od oko 16,2 miliona eura za eksproprijaciju i projektiranje.\nMinistarstvo finansija i trezora dostavit će Prijedlog ugovora s Osnovama za njegovo zaključivanje Predsjedništvu BiH u daljnju proceduru, a za bh. potpisnika predložen je ministar finansija i trezora.\n← Nova esencijalna lista proširena za 12 lijekova\nRaste izvoz iz BiH – deficit smanjen za više od sedam posto →\nPoljoprivrednici traže pomoć ili izlaze na ulice\n12/01/2021 12/01/2021 Mirsad Zulic\t0\nVlada TK uporna u zaštiti domaćih proizvođača\n19/11/2015 Mirza Musanovic\t0\nGrađani BiH na vize potrošili stotine miliona KM\n11/11/2010 Mirza Musanovic\t0